ZMLUVA O DODÁVKE PRVKOV A POSKYTOVANÍ SLUŽIEB RIADIACEHO SYSTÉMU VEREJNÉHO OSVETLENIA MESTA BRATISLAVA A SÚVISIACICH SLUŽIEB

medzi

[●]

ako Poskytovateľom

a

Technické siete Bratislava, a.s.

ako Objednávateľom

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Táto ZMLUVA O DODÁVKE PRVKOV A POSKYTOVANÍ SLUŽIEB RIADIACEHO SYSTÉMU VEREJNÉHO OSVETLENIA MESTA BRATISLAVA A SÚVISIACICH SLUŽIEB je uzatvorená podľa ustanovenia § 269 ods. 2 zákona č. 513/1991 Zb. Obchodný zákonník v znení neskorších predpisov medzi nasledovnými zmluvnými stranami:

1. **[●]**
Sídlo [●]
Zápis v registri [●]
IČO [●]
DIČ [●]
IČ DPH [●]
IBAN [●]
Zápis v RPVS [●]
V zastúpení [●]

(ďalej aj ako „**Poskytovateľ**“)

1. **Technické siete Bratislava, a.s.**

Sídlo [●]
IČO [●]
DIČ [●]
IBAN [●]
V zastúpení [●]

(ďalej aj ako „**Objednávateľ**“)

(Poskytovateľ a Objednávateľ ďalej spoločne aj ako „**Zmluvné strany**“ alebo jednotlivo aj ako „**Zmluvná strana**“)

1. **Vzhľadom na to, že:**

jedným z hlavných cieľov Objednávateľa, ako obchodnej spoločnosti, ktorej zriaďovateľom a jediným akcionárom je Hlavné mesto Slovenskej republiky Bratislava, je zabezpečenie systematickej obnovy a následnej prevádzky verejného osvetlenia Bratislavy;

za účelom naplnenia tohto cieľa sa Objednávateľ ako súčasť ostatných aktivít smerujúcich k jeho naplneniu rozhodol zabezpečiť jednotný systém riadenia prevádzky verejného osvetlenia prostredníctvom integrovanej platformy, ktorá bude schopná aktívne a nepretržite komunikovať s každým svetelným bodom sústavy verejného osvetlenia a v požadovanom rozsahu ovládať jeho parametre a ovládať a monitorovať parametre sústavy verejného osvetlenia ako celku;

za týmto účelom Objednávateľ identifikoval rozsah potrebných investícií do infraštruktúry verejného osvetlenia a rozsah požiadaviek na Softvér na riadenie prevádzky Verejného osvetlenia a súvisiace Služby (ako sú tieto pojmy definované nižšie) s výhľadom na najbližších (15) rokov za účelom ich zabezpečenia vyhlásil Verejné obstarávanie, ktorého predmetom je realizácia Projektu; a keďže

Poskytovateľ vyjadril záujem o realizáciu Projektu a vo Verejnom obstarávaní predložil svoju ponuku, a keďže na základe výsledkov Verejného obstarávania bola ponuka Poskytovateľa vyhodnotená ako úspešná a zo strany Objednávateľa bola ponuka Poskytovateľa prijatá;

tak sa Zmluvné strany dohodli na uzatvorení tejto Zmluvy v nasledovnom znení:

# Definície a výklad pojmov

## Ak táto Zmluva neustanovuje inak alebo nad rámec alebo pokiaľ z kontextu Zmluvy nevyplýva niečo iné, slová a výrazy napísané s veľkým začiatočným písmenom majú v tejto Zmluve nasledujúci význam:

|  |  |
| --- | --- |
| 1. Akceptačný protokol
 | má význam aký mu je pridelený podľa bodu 9.3.2(d)(i) tejto Zmluvy. |
| 1. Deň začatia plnenia základného rozsahu projektu
 | znamená deň nasledujúci po dni vystavenia Akceptačného protokolu o úspešnom vykonaní Pilotného projektu podľa bodu 6.2 tejto Zmluvy. |
| 1. Fixná časť základného rozsahu projektu
 | 1. má význam uvedený v bode 5.2.4 tejto Zmluvy.
 |
| 1. Harmonogram pilotného projektu
 | 1. znamená harmonogram podrobných míľnikov jednotlivých fáz implementácie Pilotného projektu, ktorý si Zmluvné strany dohodnú postupom podľa bodu 6.4 tejto Zmluvy.
 |
| 1. Garantované prevádzkové parametre
 | 1. Znamenajú parametre uvedené v bode 2.1 Prílohy č. 3 tejto Zmluvy.
 |
| 1. Obchodný zákonník
 | 1. znamená zákon č. 513/1991 Zb. Obchodný zákonník v znení neskorších predpisov.
 |
| 1. Obdobie plnenia projektu
 | 1. znamená obdobie začínajúce Dňom začatia plnenia základného rozsahu projektu a končiace uplynutím desiatich (10) rokov odo Dňa začatia plnenia základného rozsahu projektu, pokiaľ nedôjde k jeho predĺženiu v súlade s touto Zmluvou.
 |
| 1. Objednávka
 | 1. znamená záväznú objednávku dodávky Tovaru a/alebo služieb Rozvoja vystavenú Objednávateľom podľa tejto Zmluvy.
 |
| 1. Odborník
 | 1. znamená každú osobu uvedenú v Prílohe č. 6 Zmluvy alebo osobu, ktorá takúto osobu postupom podľa bodu 16 tejto Zmluvy nahradila.
 |
| 1. Odmena
 | 1. znamená odmenu za dodanie Tovaru (a jeho inštaláciu v prípadoch predpokladaných Zmluvou) a za zriadenie a poskytovanie Služieb vrátane dane z pridanej hodnoty (DPH) podľa Rozpočtu a tejto Zmluvy.
 |
| 1. Pilotný projekt
 | 1. znamená časť Projektu pozostávajúca zo (i) zriadenia a spustenia Softvéru na riadenie prevádzky Verejného osvetlenia a dodania a inštalácie RM-S a RM-RVO v Rozsahu pilotného projektu a (ii) následnom poskytovaní služby Riadiaceho systému a služby Konektivity v Rozsahu služby pilotného projektu po dobu **troch (3) mesiacov**.
 |
| 1. Ponuka Poskytovateľa
 | 1. znamená časť ponuky, ktorú Poskytovateľ predložil v rámci Verejného obstarávania ako [•], a ktorá tvorí Prílohu č. 4 tejto Zmluvy.
 |
| 1. Právne predpisy
2. Projekt
 | 1. znamenajú všetky všeobecne záväzné právne predpisy Slovenskej republiky a Európskej únie, vrátane všetkých všeobecne záväzných smerníc a nariadení každej legálne ustanovenej verejnej správy a Technické normy.
2. znamená projekt dodávky a zabezpečenia riadiaceho systému verejného osvetlenia mesta Bratislava zodpovedajúci rozsahu záväzkov Zmluvných strán smerujúcich k riadnemu a úspešnému vykonaniu Pilotného projektu a následnému dodaniu (a inštalácii v prípadoch predpokladaných Zmluvou) Tovarov a poskytovaniu Služieb počas celého Obdobia plnenia projektu v súlade s ostatnými podmienkami tejto Zmluvy.
 |
| 1. Riadiaci modul svietidla alebo RM-S
 | 1. znamená modul alebo jednotka zabezpečujúca diaľkové riadenie svietidiel podľa Ponuky Poskytovateľa
 |
| 1. Riadiaci modul rozvádzača verejného osvetlenia alebo RM-RVO
 | 1. znamená modul alebo jednotku zabezpečujúcu riadenie a zabezpečovanie prevádzky koncových svetelných bodov cez rozvádzač verejného osvetlenia podľa Ponuky Poskytovateľa
 |
| 1. Rozpočet
 | 1. znamená rozpočet čiastok Odmeny za Tovary a Služby, ktorý tvorí Prílohu č. 2 tejto Zmluvy.
 |
| 1. Rozsah služby
 | 1. znamená rozsah služby Konektivity, ktorý má Poskytovateľ poskytovať v príslušnom kalendárnom mesiaci určeného na základne rozsahu nainštalovaného počtu RM-S a RM-RVO v rámci sústavy Verejného osvetlenia.
 |
| 1. Rozsah projektu
 | 1. znamená podľa kontextu Zmluvy Rozsah pilotného projektu, Základný rozsah projektu, Rozšírený rozsah projektu alebo ich kombinácia alebo Maximálny rozsah projektu, ako sú tieto pojmy definované v článku 5 *(Rozsah Projektu)*.
 |
| 1. Služby
 | 1. znamenajú služby Riadiaceho systému, služby Konektivity a služby Rozvoja, podľa podmienok Technickej špecifikácie a Ponuky Poskytovateľa, ktoré má Poskytovateľ poskytovať podľa tejto Zmluvy, pričom
2. služby **Riadiaceho systému** zahŕňajú (i) služby zriadenia, poskytovania a dostupnosti Softvéru na riadenie prevádzky Verejného osvetlenia a (ii) služby Prevádzkovej podpory v rozsahu podľa bodu 2 Prílohy č. 3 tejto Zmluvy.
3. služby **Konektivity** znamenajú služby konektivity a dostupnosti RM-S a RM-RVO a možnosť ich ovládania prostredníctvom Softvéru na riadenie prevádzky Verejného osvetlenia v príslušnom Rozsahu služby podľa Technickej špecifikácie;
4. služby **Rozvoja** znamenajú doplnkové služby na rozvoj Riadiaceho systému a implementáciu ďalších požiadaviek Objednávateľa na Služby nad rámec služieb Riadiaceho systému podľa bodu 3 Prílohy č. 3 tejto Zmluvy zadávané formou Objednávok podľa bodu 12 tejto Zmluvy.
 |
| 1. Softvér na riadenie prevádzky Verejného osvetlenia
 | 1. znamená systém alebo množinu systémov aplikácií slúžiacich na riadenie Verejného osvetlenia podľa Ponuky Poskytovateľa.
 |
| 1. Technická špecifikácia
 | 1. znamená dokument označený ako Príloha č. 1 tejto Zmluvy Technická špecifikácia.
 |
| 1. Subdodávateľ
 | 1. znamená hospodársky subjekt, ktorý uzatvoril s Poskytovateľom zmluvu na plnenie určitej časti tejto Zmluvy.
 |
| 1. Súťažné podklady
 | 1. znamenajú súťažné podklady a všetky informácie zverejnené Objednávateľom (vystupujúcom v právnom postavení verejného obstarávateľa) v procese Verejného obstarávania potrebné a podstatné pre vypracovanie ponuky vo Verejnom obstarávaní.
 |
| 1. Technické normy
 | 1. znamenajú technické normy (STN, EN) vzťahujúce sa na Tovary a akékoľvek práce na inštalácii Tovarov a poskytovanie Služieb.
 |
| 1. Tovar
 | 1. znamená jednotlivé RM-S a RM-RVO, ktoré má Poskytovateľ dodať (prípadne nainštalovať) Objednávateľovi podľa tejto Zmluvy, vrátane všetkého príslušenstva a dokumentácie, ktorá sa k nim podľa Zmluvy alebo Právnych predpisov vzťahuje.
 |
| 1. Verejné obstarávanie
 | 1. verejné obstarávanie na predmet zákazky [●] vyhlásené uverejnením oznámenia o vyhlásení verejného obstarávania v Dodatku k Úradnému vestníku Európskej únie č. [●] zo dňa [●] a vo Vestníku verejného obstarávania č. [●] zo dňa [●].
 |
| 1. Verejné osvetlenie
 | 1. znamená sústavu verejného osvetlenia Hlavného mesta Slovenskej republiky Bratislava vrátane všetkých jej súčastí.
 |
| 1. Zákon o verejnom obstarávaní
 | 1. zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.
 |
| 1. Zmluva
 | 1. znamená túto Zmluvu o dodávke prvkov a poskytovaní služieb riadiaceho systému verejného osvetlenia mesta Bratislava a súvisiacich služieb vrátane všetkých jej príloh, v znení jej neskorších zmien a doplnení.
 |

## Pri výklade Zmluvy, pokiaľ nie je uvedené v Zmluve inak, alebo pokiaľ z kontextu Zmluvy nevyplýva niečo iné:

#### pojmy v jednotnom čísle zahŕňajú aj tvary v množnom čísle a naopak,

#### odkazy na článok, odsek alebo prílohu sa budú vykladať ako odkazy na článok, odsek alebo prílohu Zmluvy,

#### nadpisy a obsahy sú vložené výlučne pre orientáciu a nemajú žiaden vplyv na výklad Zmluvy, a

#### odkaz na akýkoľvek právny predpis alebo jeho príslušné ustanovenie zahŕňa novelizáciu, doplnenie a úpravu tohto právneho predpisu alebo jeho príslušného ustanovenia po uzatvorení tejto Zmluvy a právne predpisy alebo ich príslušné ustanovenia, ktoré úplne alebo čiastočne nahradia takýto právny predpis alebo jeho príslušné ustanovenie po uzatvorení tejto Zmluvy;

#### v prípade počítania lehôt platí, že bez ohľadu na to, či posledný deň lehoty pripadne na pracovný deň, víkend alebo deň pracovného pokoja, tak doba na splnenie záväzku uplynie v posledný deň tejto lehoty.

# Vyhlásenia Zmluvných strán

## Poskytovateľ vyhlasuje a ubezpečuje Objednávateľa, že

#### podniká v oblasti zabezpečovania Služieb a je držiteľom všetkých oprávnení a licencií potrebných na ich poskytovanie;

#### je držiteľom certifikátov a iných povolení či dokladov preukazujúcich splnenie podmienok technickej a odbornej spôsobilosti, ktoré boli vyžadované vo Verejnom obstarávaní;

#### disponuje dostatočnými ľudskými, najmä Odborníkmi a finančnými zdrojmi na splnenie záväzkov podľa tejto Zmluvy;

#### má plnú právomoc a oprávnenie uzatvoriť túto Zmluvu a akýkoľvek iný dokument s ňou súvisiaci a uskutočniť transakcie zamýšľané touto Zmluvou;

#### nemá žiadne záväzky po lehote splatnosti, nezrušil ani nepozastavil žiadne platby svojich dlhov a neexistujú žiadne okolnosti, ktoré by si vyžadovali alebo umožňovali začatie konkurzného alebo reštrukturalizačného konania na majetok Poskytovateľa, ani neprijal žiadne rozhodnutie smerujúce k zrušeniu Poskytovateľa s likvidáciou;

#### pred uzatvorením tejto Zmluvy preskúmal Súťažné podklady s odbornou starostlivosťou, ako skúsený poskytovateľ Služieb v rozsahu predmetu tejto Zmluvy, s ohľadom na úroveň previerky relevantných skutočností, ktorú mohol a mal Poskytovateľ vykonať pred uzavretím tejto Zmluvy vzhľadom na povahu a rozsah služieb podľa tejto Zmluvy;

#### uzatvorenie tejto Zmluvy je v súlade s právnymi predpismi, ktorými je viazaný ako aj akýmikoľvek internými dokumentmi Poskytovateľa, ako aj so všetkými zmluvami, platnými súdnymi, rozhodcovskými (arbitrážnymi) alebo správnymi rozhodnutiami, ktorými je viazaný; a

#### je on a jeho subdodávatelia (ktorým taká povinnosť vyplýva z Právnych predpisov) sú ku dňu uzavretia Zmluvy zapísaní v registri partnerov verejného sektora v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej aj ako „**Zákon o RPVS**“) a všetky údaje o Poskytovateľovi a jeho Subdodávateľoch a konečných užívateľoch výhod zapísané v tomto registri sú úplné a pravdivé.

## Objednávateľ vyhlasuje a ubezpečuje Poskytovateľa, že uzatvorenie tejto Zmluvy je v súlade s Právnymi predpismi, ktorými je viazaný ako aj so všetkými zmluvami, platnými súdnymi, rozhodcovskými (arbitrážnymi) alebo správnymi rozhodnutiami, ktorými je viazaný.

## Každá Zmluvná strana je povinná bez zbytočného odkladu oznámiť druhej Zmluvnej strane, že (i) akékoľvek z jej vyhlásení a ubezpečení podľa tejto Zmluvy prestalo byť úplné, pravdivé a/alebo presné, a/alebo (ii) že existujú také skutočnosti, na základe ktorých možno odôvodnene predpokladať, že akékoľvek z jej vyhlásení a ubezpečení podľa tejto Zmluvy by sa mohlo stať neúplné, nepravdivé a/alebo nepresné, alebo že hrozí porušenie tejto Zmluvy zo strany dotknutej Zmluvnej strany.

## Pre vylúčenie pochybností platí, že za podstatné porušenie tejto Zmluvy sa považuje aj prípad, ak sa akékoľvek z vyhlásení a ubezpečení Zmluvnej stany podľa tejto Zmluvy ukáže ako nepravdivé alebo sa stane nepravdivým počas platnosti tejto Zmluvy.

# Účel a Predmet Zmluvy

## Účelom tejto Zmluvy je naplnenie záujmu Objednávateľa prostredníctvom úspešného vykonania Projektu, po dobu (10) rokov a v prípade ďalšej dohody po dobu ďalších (5) rokov zabezpečiť možnosť Objednávateľa využívať na riadenie prevádzky Verejného osvetlenia kvalitný a otvorený systém riadenia prevádzky Verejného osvetlenia, ktorý bude schopný aktívne a nepretržite komunikovať s každým svetelným bodom sústavy verejného osvetlenia a v požadovanom rozsahu ovládať jeho parametre a ovládať a monitorovať parametre sústavy verejného osvetlenia ako celku.

## Predmetom tejto Zmluvy je

#### záväzok Poskytovateľa úspešne vykonať Pilotný projekt a následne v súlade s ostatnými podmienkami tejto Zmluvy a v súlade s Objednávkami zriadiť a následne poskytovať Objednávateľovi ostatné služby Riadiaceho systému, služby Konektivity a služby Rozvoja v požadovanom rozsahu;

#### záväzok Poskytovateľa v rozsahu definovanom v tejto Zmluve a Objednávkach dodať (a v Rozsahu pilotného projektu aj nainštalovať) jednotlivé RM-S a dodať a nainštalovať jednotlivé RM-RVO a previesť k nim vlastnícke právo na Objednávateľa; a tomu zodpovedajúci

#### záväzok Objednávateľa v súlade s ostatnými podmienkami tejto Zmluvy zaplatiť Poskytovateľovi za prevod vlastníckeho práva k jednotlivým Tovarom a za riadne poskytovanie Služieb prislúchajúce čiastky Odmeny;

#### tak aby došlo k úspešnej realizácii Projektu v súlade s účelom Zmluvy vyjadreným v bode 3.1 Zmluvy, a

#### v prípade dohody Zmluvných strán rozšírenie Projektu o akýkoľvek rozsah Rozšíreného rozsahu projektu najviac však do miery Maximálneho rozsahu projektu.

# Doba plnenia Projektu

## V rámci plnenia Projektu sa Poskytovateľ zaväzuje

#### v lehote šiestich **(6) mesiacov** úspešne vykonať Pilotný projekt; a

#### počas Obdobia plnenia projektu v rozsahu a na základe Objednávok a v súlade s Technickou špecifikáciou a Ponukou Poskytovateľa Objednávateľovi poskytovať Služby a dodávať požadované množstvá Tovarov.

## Obdobie plnenia projektu môže byť na základe dohody Zmluvných strán podľa bodu 22.2 tejto Zmluvy predĺžené o najviac päť (5) rokov.

# Rozsah Projektu

## S ohľadom na skutočnosť, že realizácia Projektu, poskytovanie Služieb a dodávky Tovarov budú primárne realizované vo variabilnom rozsahu podľa potrieb Objednávateľa, pre účely definície maximálneho predpokladaného rozsahu plnenia a hodnoty Zmluvy a maximálneho predpokladaného plnenia a hodnoty jednotlivých častí Projektu platia pravidlá uvedené v tomto článku 5 *(Rozsah Projektu).*

## Projekt zahŕňa Rozsah pilotného projektu, Základný rozsah projektu a v prípade dohody Zmluvných strán podľa bodu 22.2 tejto Zmluvy aj Rozšírený rozsah projektu v nasledovnom rozsahu:

### Rozsah pilotného projektu znamená a zahŕňa

#### dodanie a inštaláciu **1000 ks RM-S** a **30 ks RM-RVO**; a

#### poskytovanie služieb Riadiaceho systému počas obdobia **3 mesiacov**; a

#### poskytovanie služieb Konektivity v rozsahu **3000** jednotiek služby Konektivity jedného (1) RM-S / mesiac a v rozsahu **90** jednotiek služby Konektivity jedného (1) RM-RVO / mesiac;

##### (ďalej aj ako „**Rozsah pilotného projektu**“).

### Základný rozsah projektu znamená a zahŕňa

#### dodanie **18 550** **ks RM-S** a dodanie a inštaláciu **864** **ks RM-RVO**;

#### poskytovanie služieb Riadiaceho systému počas obdobia **120 mesiacov**;

#### poskytovanie služieb Konektivity v rozsahu **1 669 125** jednotiek služby Konektivity jedného (1) RM-S / mesiac a v rozsahu **94 365** jednotiek služby Konektivity jedného (1) RM-RVO / mesiac; a

#### poskytovanie maximálne **2 280** hodín služieb Rozvoja;

##### (ďalej aj ako „**Základný rozsah projektu**“).

### Rozšírený rozsah projektu v závislosti od rozsahu dohody Zmluvných strán zahŕňa podľa toho, či dôjde iba k vecnému rozšíreniu Základného rozsahu projektu alebo aj k časovému rozšíreniu Základného rozsahu projektu, najviac (maximálne) (vrátane Základného rozsahu projektu)

#### pre prípad vecného rozšírenia Základného rozsahu projektu, bez zohľadnenia prípadného časového rozšírenia Základného rozsahu projektu

##### dodanie **55 000 ks RM-S** a dodanie a inštaláciu **1 000 ks RM-RVO**;

##### poskytovanie služieb Riadiaceho systému počas obdobia **120 mesiacov**;

##### poskytovanie služieb Konektivity v rozsahu **5 655 000** jednotiek služby Konektivity jedného (1) RM-S / mesiac a v rozsahu **116 240** jednotiek služby Konektivity jedného (1) RM-RVO / mesiac; a

##### poskytovanie maximálne **2 280** hodín služieb Rozvoja;

#### pre prípad vecného rozšírenia Základného rozsahu projektu a/alebo predĺženia doby poskytovania Služieb najviac o päť (5) rokov

##### dodanie **55 000 ks RM-S** a dodanie a inštaláciu **1 000 ks RM-RVO**; a

##### poskytovanie služieb Riadiaceho systému počas obdobia **180 mesiacov**;

##### poskytovanie služieb Konektivity v rozsahu **8 955 000** jednotiek služby Konektivity jedného (1) RM-S / mesiac a v rozsahu **176 240** jednotiek služby Konektivity jedného (1) RM-RVO / mesiac; a

##### poskytovanie maximálne **3 480** hodín služieb Rozvoja;

### (ďalej aj ako „**Rozšírený rozsah projektu**“ a osobitne Rozsah projektu podľa bodu 5.2.3(b) ďalej aj ako „**Maximálny rozsah projektu**“).

### Pre prípady predpokladané Zmluvou sa za Fixnú časť základného rozsahu projektu považuje

#### dodanie **10 000** **ks RM-S** a dodanie a inštaláciu **750** **ks RM-RVO**;

#### a to v rozsahu a harmonograme dodávky jednotlivých RM-S a RM-RVO ako to vyplýva z predpokladu vyjadreného v časti Rozpočtu označenej ako Fixná časť základného rozsahu projektu (ďalej aj ako „**Fixná časť základného rozsahu služby**“).

# Pilotný projekt

## Poskytovateľ sa zaväzuje úspešne vykonať Pilotný projekt. Úspešné vykonanie Pilotného projektu znamená kumulatívne splnenie nasledovných záväzkov

#### Poskytovateľ v súlade s Harmonogramom pilotného projektu, Technickou špecifikáciou a Ponukou Poskytovateľa, najneskôr do **troch (3) mesiacov** odo dňa nadobudnutia účinnosti tejto Zmluvy ako súčasť Verejného osvetlenia  dodá a nainštaluje 1000 ks RM-S a 30 ks RM-RVO a prevedie k nim vlastnícke právo na Objednávateľa;

#### v súlade s Technickou špecifikáciou a Ponukou Poskytovateľa, najneskôr do **troch (3) mesiacov** odo dňa nadobudnutia účinnosti tejto Zmluvy nainštaluje a sprevádzkuje Softvér na riadenie prevádzky Verejného osvetlenia a vykoná zaškolenie Objednávateľa na jeho užívanie; a

#### následne odo dňa nasledujúceho po kumulatívnom splnení záväzkov podľa bodu (a) a (b) vyššie po dobu **troch (3) mesiacov** bude riadne poskytovať služby Riadiaceho systému a služby Konektivity v Rozsahu služby pilotného projektu a počas celej tejto doby  bude plniť záväzné Garantované prevádzkové parametre.

## O splnení každého zo záväzkov podľa bodov (a) až (c) tohto bodu Objednávateľ Poskytovateľovi vystaví osobitný Akceptačný protokol.

## Vystavenie Akceptačného protokolu o splnení záväzkov podľa bodu 6.1(c) tejto Zmluvy znamená, že Poskytovateľ splnil podmienky a úspešne vykonal Pilotný projekt a tento Akceptačný protokol znamená „**Akceptačný protokol o úspešnom vykonaní Pilotného projektu**“.

## Úvodné pracovné stretnutie

#### Bezodkladne po nadobudnutí účinnosti tejto Zmluvy Objednávateľ po dohode s Poskytovateľom zvolá s Poskytovateľom úvodné pracovné stretnutie tak, aby sa podľa okolností konalo najneskôr do piatich (5) dní odo dňa nadobudnutia účinnosti tejto Zmluvy. Na tomto stretnutí Poskytovateľ najmä

#### odprezentuje Objednávateľovi podrobný Harmonogram pilotného projektu, najmä s ohľadom na všetky podrobnosti týkajúce sa dodania a inštalácie RM-S a RM-RVO a Softvéru na riadenie prevádzky Verejného osvetlenia; a

#### vznesie všetky požiadavky na súčinnosť Objednávateľa a akékoľvek iné informácie, ktoré považuje za podstatné pre úspešné splnenie Pilotného projektu.

## Harmonogram pilotného projektu

### Poskytovateľ najneskôr na úvodnom pracovnom stretnutí predloží Objednávateľovi grafický Harmonogram pilotného projektu. Harmonogram pilotného projektu bude zodpovedať požiadavkám Technickej špecifikácie, Ponuke Poskytovateľa a tejto Zmluve. Po odovzdaní Harmonogramu pilotného projektu patrí Objednávateľovi lehota na preskúmanie Harmonogramu pilotného projektu v trvaní desiatich (10) dní. Na preskúmanie Harmonogramu pilotného projektu platia primerane podmienky podľa bodov 9.2 tejto Zmluvy. Po preskúmaní a schválení Harmonogramu pilotného projektu Objednávateľom sa tento stane pre Zmluvné strany záväzný.

### Poskytovateľ vyhotoví Harmonogram pilotného projektu tak, aby umožňoval postupnú inštaláciu všetkých RM-S a RM-RVO a inštaláciu, testovanie a nasadenie Softvéru na riadenie prevádzky Verejného osvetlenia vrátane zaškolenia v rozsahu podľa Technickej špecifikácie zákazky v lehote podľa bodu 6.1 tejto Zmluvy. Objednávateľ môže k Harmonogramu pilotného projektu vzniesť pripomienky, resp. návrhy na úpravu Harmonogramu pilotného. V prípade ak Objednávateľ navrhne úpravy Harmonogramu pilotného, zaväzujú sa Zmluvné strany v dobrej viere a vzájomnej súčinnosti rokovať o úprave Harmonogramu pilotného tak, aby vyhovoval obom Zmluvným stranám.

## Následky nesplnenia Pilotného projektu

### V prípade, ak zo strany Poskytovateľa nedôjde v súlade s touto Zmluvou k splneniu akejkoľvek časti Pilotného projektu podľa bodu 6.1 tejto Zmluvy, budú platiť nasledovné pravidlá:

#### V prípade, ak Poskytovateľ v lehote podľa Harmonogramu pilotného projektu nesplní záväzok riadne nainštalovať a dodať príslušný rozsah RM-S a RM-RVO a previesť k nim vlastnícke právo na Objednávateľa a/alebo nesplní záväzok riadne nainštalovať a sprevádzkovať Softvér na riadenie prevádzky Verejného osvetlenia vrátane zaškolenia obsluhy, Objednávateľ bude mať nárok na zmluvnú pokutu vo výške [•][[1]](#footnote-2) a zároveň umožní Poskytovateľovi v dodatočnej lehote, ktorá nesmie byť kratšia ako jeden (1) mesiac, vykonať nápravné opatrenia tak, aby tieto záväzky boli splnené v celom rozsahu v Objednávateľom určenej náhradnej lehote.

#### V prípade, ak Poskytovateľ nesplní ktorýkoľvek záväzok podľa bodu (a) vyššie ani v náhradnej lehote určenej Objednávateľom, táto skutočnosť bude znamenať podstatné porušenie Zmluvy a Objednávateľ bude mať nárok na zmluvnú pokutu vo výške [•][[2]](#footnote-3) a zároveň mu vznikne právo na odstúpenie od Zmluvy.

#### V prípade, ak Poskytovateľ v rámci Pilotného projektu čo i len z časti nesplní Garantované prevádzkové parametre, táto skutočnosť bude znamenať podstatné porušenie Zmluvy a Objednávateľ bude mať nárok na zmluvnú pokutu vo výške [•][[3]](#footnote-4) a zároveň mu vznikne právo na odstúpenie od Zmluvy;

#### pre vylúčenie pochybností nároky na zmluvné pokuty podľa bodu (b) a (c) tohto bodu spolu nepresiahnu hodnotu [•][[4]](#footnote-5).

## V prípade odstúpenia od Zmluvy zo strany Objednávateľa z dôvodov podľa bodu 6.5(b) alebo 6.5(c) Zmluvy, Objednávateľ sám rozhodne, či

#### Poskytovateľ na vlastné náklady zo sústavy Verejného osvetlenia odinštaluje už dodané RM-S a RM-RVO a Verejné osvetlenie vráti do pôvodného a Objednávateľ spätne na Poskytovateľa prevedie vlastnícke právo k odinštalovaným RM-S a RM-RVO; alebo či

#### si ponechá vlastnícke právo k už dodaným a nainštalovaným RM-S a RM-RVO a pohľadávku na zaplatenie ceny za RM-S a RM-RVO podľa Rozpočtu si započíta voči nárokom na zmluvné pokuty podľa bodu 6.5 tejto Zmluvy.

# Objednávky na dodanie RM-S a RM-RVO

## Od prvého dňa Obdobia plnenia projektu bude mať Objednávateľ právo vystavovať Poskytovateľovi záväzné Objednávky na dodávky a inštaláciu RM-S a RM-RVO za podmienok stanovených v tomto článku 7 Zmluvy.

## V prípade, ak Poskytovateľ úspešne vykoná Pilotný projekt a ani do tridsiatich (30) dní odo dňa vystavenia Akceptačného protokolu o úspešnom vykonaní Pilotného projektu nedôjde k predčasnému ukončeniu tejto Zmluvy podľa bodu 18.6(a) tejto Zmluvy, Objednávateľ sa zaväzuje Poskytovateľovi vystaviť Objednávku na dodanie a plnenie Fixnej časti Základného rozsahu projektu.

## Objednávky vystavené a doručené v súlade s pravidlami podľa tohto bodu 7 Zmluvy je Poskytovateľ povinný akceptovať a splniť.

## Na základe Objednávky je Objednávateľ oprávnený požadovať dodanie požadovaného množstva RM-S a dodanie a inštaláciu RM-RVO. Pre stanovenie rozsahu, miesta dodania a termínu dodania RM-S a  RM-RVO v rámci Objednávky platia nasledovné podmienky:

#### Miesto dodania

#### Miestom dodania RM-S (pre vylúčenie pochybností okrem dodania RM-S v rámci Pilotného projektu) bude [•], ak sa Zmluvné strany nedohodnú inak.

#### Miestom dodania a inštalácie RM-RVO budú akékoľvek miesta v rámci sústavy Verejného osvetlenia, v ktorých majú byť RM-RVO inštalované, ako ich určí Objednávateľ.

#### Rozsah dodávky a termín dodania

#### [•].

## Každá Objednávka vystavená podľa tohto článku Zmluvy musí obsahovať nasledovné údaje:

#### presný počet požadovaných RM-S a RM-RVO stanovený v súlade s podmienkami podľa bodu 7.4 Zmluvy;

#### presné miesta, na ktoré majú byť konkrétne RM-S a RM-RVO dodané / inštalované stanovené v súlade s podmienkami podľa bodu 7.4 Zmluvy;;

#### lehotu dodania stanovenú v súlade s podmienkami podľa bodu 7.4 Zmluvy;

#### čiastku Odmeny za dodanie / dodanie a inštaláciu RM-S a RM-RVO určenú podľa Rozpočtu; a

#### podpis osoby oprávnenej konať za Objednávateľa určenej podľa bodu 19 Zmluvy.

## Vystaveniu Objednávky na dodanie a inštaláciu RM-S a RM-RVO bude spravidla predchádzať nasledovný postup:

#### Objednávateľ zašle (komunikácia môže prebiehať aj emailom) Poskytovateľovi návrh objednávky v editovateľnom formáte, v ktorom uvedie všetky náležitosti podľa bodu 7.5(a) až (d) tejto Zmluvy;

#### Poskytovateľ po obdržaní návrhu objednávky jej obsah skontroluje, poprípade Objednávateľovi doručí pripomienky a návrhy na úpravy pre prípad, že návrh objednávky nie je v súlade so Zmluvou. Na revíziu návrhu objednávky podľa tohto bodu patrí Poskytovateľovi lehota (5) pracovných dní odo dňa doručenia návrhu objednávky zo strany Objednávateľa. Na prípadné nevhodné pokyny uvedené v zadaní Poskytovateľ Objednávateľa upozorní;

#### Po obdržaní zrevidovaného návrhu objednávky zo strany Poskytovateľa, patrí Objednávateľovi lehota (5) pracovných dní na vznesenie a doručenie pripomienok k revidovanému návrhu objednávky. Pripomienkovanie zadania sa podľa potreby opakuje;

#### V prípade, ak Objednávateľ ani Poskytovateľ nebudú mať k zadaniu ďalšie pripomienky, takto vzájomne zrevidovaný návrh objednávky bude podkladom pre vystavenie záväznej Objednávky.

## Pre objednanie dodania a inštalácie RM-S a RM-RVO Objednávateľ Poskytovateľovi doručí (komunikácia môže prebiehať aj emailom) podpísanú Objednávku. Podpísaná Objednávka musí zodpovedať podmienkam dohodnutým v tejto Zmluve.

## Doručením Objednávky podľa bodu 7.3 tejto Zmluvy Poskytovateľovi vzniká záväzok dodať a nainštalovať RM-S a RM-RVO. Poskytovateľ je oprávnený odoprieť plnenie podľa Objednávky jedine v prípade, pokiaľ je Objednávka v rozpore so Zmluvou.

# Rozsah služby Konektivity

## Služby Konektivity sa Poskytovateľ zaväzuje poskytovať vždy v Rozsahu služby v závislosti od počtu nainštalovaných RM-S a RM-RVO v rámci sústavy Verejného osvetlenia.

## Pre účely stanovenia Rozsahu služby Konektivity sa Poskytovateľ službu Konektivity k jednotlivým RM-S a RM-RVO v rámci sústavy Verejného osvetlenia zaväzuje poskytovať vždy odo dňa ich inštalácie. Pre účely vyhodnocovania Garantovaných prevádzkových parametrov sa do rozsahu dostupnosti služby Konektivity bude brať do úvahy čas počítaný od začiatku dňa nasledujúceho po dni inštalácie príslušného RM-S / RM-RVO.

## Inštaláciu všetkých RM-RVO vykonáva Poskytovateľ. Inštaláciu všetkých RM-S v rámci Pilotného projektu vykonáva Poskytovateľ. Inštaláciu všetkých RM-S od prvého dňa Obdobia plnenia projektu vykonáva na vlastné náklady Objednávateľ.

## Inštaláciu každého RM-S vykonanú zo strany Objednávateľa Objednávateľ vždy ešte v daný deň aj s označením presného miesta inštalácie oznámi Poskytovateľovi.

# Implementácia Projektu a schvaľovanie

## **Všeobecné pravidlá a súčinnosť**

### Poskytovateľ je povinný na vlastnú zodpovednosť a vlastné nebezpečenstvo s odbornou starostlivosťou vykonať všetky činnosti tak, aby dodal všetky Tovary a poskytoval všetky Služby v súlade s požiadavkami Objednávateľa a tejto Zmluvy.

### Zmluvné strany sú povinné vzájomne si poskytnúť všetku potrebnú súčinnosť nevyhnutnú k riadnemu dodaniu a inštalácii Tovaru a zriadeniu a poskytovaniu Služieb, vrátane súčinnosti pri spoločnom postupe voči orgánom verejnej moci a akýmkoľvek iným subjektom (ak bude potrebné).

## **Pripomienkovanie a schvaľovanie dokumentácie**

### V prípade, ak Zmluva alebo Právny predpis ustanovuje, že Poskytovateľ má v určitej fáze plnenia tejto Zmluvy pre Objednávateľa (alebo všeobecne pre účely dodania či inštalácie RM-S alebo RM-RVO alebo zriadenia alebo poskytovania Služieb) vypracovať alebo mu odovzdať určitý dokument, takýto dokument musí byť vopred odsúhlasený Objednávateľom. Pred odsúhlasením dokumentu bude dokument predložený Objednávateľovi na pripomienkovanie a preskúmanie v elektronickej podobe v obvyklom formáte alebo podľa požiadaviek Objednávateľa a budú sa aplikovať nasledovné pravidlá:

#### po predložení dokumentu bude patriť Objednávateľovi lehota desiatich (10) dní na vznesenie a doručenie pripomienok k predloženému dokumentu. Na prípadné nevhodné pripomienky a/alebo pripomienky Poskytovateľ Objednávateľa upozorní (ustanovenie § 551 Obchodného zákonníka sa použije primerane);

#### po doručení pripomienok zo strany Objednávateľa ich Poskytovateľ zapracuje do piatich (5) dní a v tejto lehote dokument so zapracovanými pripomienkami opäť doručí Objednávateľovi;

#### v prípade ak Objednávateľ nebude mať ďalšie pripomienky k predloženému dokumentu, vydá najneskôr do desiatich (10) dní Poskytovateľovi písomné potvrdenie o tom, že nemá ďalšie pripomienky k predloženému dokumentu;

#### v prípade, ak Objednávateľ bude mať k zapracovaným pripomienkam ďalšie pripomienky a/alebo výhrady sa postup podľa tohto bodu 9.2 aplikuje aj opakovane. Pre vylúčenie pochybností platí, že Poskytovateľ nemá nárok na predĺženie žiadnych lehôt a termínov podľa tejto Zmluvy a nemá nárok na žiadne dodatočné náklady pokiaľ majú pripomienky Objednávateľa povahu vytknutých vád, pre ktoré dokument nie je v súlade s touto Zmluvou a/alebo pokiaľ Objednávateľovi takýto dopad pripomienok Poskytovateľ vopred pred ich zapracovaním neoznámil postupom podľa bodu (a) vyššie;

#### ak dokument spĺňa požiadavky Zmluvy Objednávateľ v lehote na preskúmanie podľa bodu (a) vyššie Poskytovateľovi vydá oznámenie, že nemá ďalšie pripomienky k dokumentu. Pokiaľ Objednávateľ v príslušnej lehote na preskúmanie Poskytovateľovi nevydá oznámenie, že dokument nespĺňa požiadavky tejto Zmluvy, postupom podľa tohto bodu 9.2 alebo Poskytovateľovi nevydá potvrdenie podľa tohto bodu (e) má sa za to (platí fikcia), že dokument bol zo strany Objednávateľa odsúhlasený.

#### V prípade, ak má Poskytovateľ Objednávateľovi dodať určitý dokument v predpísanom počte sád alebo vyhotovení tak po tom, ako Objednávateľ vydá podľa bodu (e) vyššie Poskytovateľovi potvrdenie o tom, že dokument spĺňa požiadavky tejto Zmluvy, Poskytovateľ najneskôr do piatich (5) dní dodá Objednávateľovi príslušné dokumenty vo forme a v počte dohodnutom podľa tejto Zmluvy ak sa v tejto Zmluve neuvádza, že ich dodá inokedy (napr. k akceptačnému konaniu). Dodanie všetkých sád a počtov príslušnej dokumentácie Objednávateľ potvrdí vydaním protokolu k príslušnej dokumentácii.

### Vydanie potvrdenia alebo akékoľvek iné schválenie či súhlas Objednávateľa vo vzťahu k dokumentom Poskytovateľa nezbavuje Poskytovateľa žiadnej zodpovednosti. Ak sa v dokumentácii Poskytovateľa nájdu chyby, opomenutia, nejasnosti, rozpory, nedostatky alebo akékoľvek iné vady, tieto budú opravené na náklady Poskytovateľa, nehľadiac na súhlasy alebo schválenia Objednávateľa podľa bodu 9.2 Zmluvy.

## **Schvaľovanie dodania Tovarov a implementácie Služieb**

### Kedykoľvek v prípade, ak Zmluva alebo Právny predpis ustanovuje, že Poskytovateľ má v určitej fáze plnenia tejto Zmluvy splniť akýkoľvek záväzok, ktorý má Objednávateľ akceptovať alebo jeho splnenie odsúhlasiť či potvrdiť budú sa uplatňovať nasledovné podmienky.

### Pre akceptáciu akýchkoľvek záväzkov podľa tejto Zmluvy (vrátanie akceptácie splnenia čiastkových záväzkov Poskytovateľa podľa bodu 9.3.1 tejto Zmluvy) sa budú uplatňovať nasledovné pravidlá:

#### Poskytovateľ predloží Objednávateľovi žiadosť o akceptáciu splnenia záväzkov a plnení, ktoré považuje za splnené a požaduje akceptáciu ich splnenia zo strany Objednávateľa a tieto záväzky (s odkazom na príslušnú časť Zmluvy) v tejto žiadosti výslovne označí;

#### pre prípad, že odsúhlasenie záväzkov je spojené aj s odsúhlasením určitého dokumentu vypracovávaného Poskytovateľom, tento dokument musí byť predom odsúhlasený postupom podľa bodu 9.2 Zmluvy;

#### ak sa podľa Zmluvy (najmä Technickej špecifikácie) alebo Právneho predpisu vyžaduje predvedenie, testovanie, prezentácia alebo iný dôkaz o tom, že Tovary alebo Služby, resp. ich parametre spĺňajú podmienky tejto Zmluvy, Objednávateľ bude také záväzky / plnenia akceptovať iba v prípade, že došlo k ich predvedeniu, testovaniu, prezentácii alebo inému preukázaniu toho, že sú v súlade so Zmluvou postupom podľa tejto Zmluvy, resp. Právnych predpisov;

#### Objednávateľ do desiatich (10) dní odo dňa doručenia žiadosti Poskytovateľa o akceptáciu splnenia záväzkov a plnení je povinný buď:

##### vydať Poskytovateľovi potvrdenie s uvedením dátumu, kedy bol rozsah záväzkov splnený v súlade so Zmluvou, prípadne vydať takéto potvrdenie s výnimkou drobných nedokončených prác a vád, ktoré nebránia užívaniu Tovarov alebo Služieb resp. akceptácii plnení s uvedením súpisu prípadných vád a nedorobkov a lehoty na ich odstránenie (ďalej aj ako „**Akceptačný protokol**“); alebo

##### zamietnuť žiadosť o vydanie potvrdenia o splnení záväzkov s uvedením vád alebo nedostatkov plnenia, ktoré musí Poskytovateľ odstrániť, aby bolo plnenie v súlade so Zmluvou alebo s uvedením nedostatkov podkladov potrebných pre posúdenie či došlo k riadnemu splneniu záväzkov.

### Pokiaľ Objednávateľ v príslušnej lehote na akceptáciu splnenia záväzkov Poskytovateľovi nevydá Akceptačný protokol ani zamietnutie žiadosti o vydanie potvrdenia o splnení záväzkov podľa bodu 9.3.2(d) Zmluvy, má sa za to (platí vyvrátiteľná domnienka), že záväzok bol zo strany Poskytovateľa splnený, pokiaľ sa nepreukáže opak.

### V prípade zamietnutia žiadosti o vydanie potvrdenia o splnení záväzkov z dôvodov podľa bodu 9.3.2(d)(ii) Zmluvy Poskytovateľ vykoná nápravu a žiadosť o akceptáciu splnenia záväzkov predloží podľa bodu 9.3.1 Zmluvy opätovne.

### Vo vzťahu k Tovarom platí, že momentom vystavenia Akceptačného protokolu o splnení záväzku dodať resp. dodať a nainštalovať Tovar v súlade so Zmluvou Objednávateľ Tovar preberá a prechádza na neho vlastnícke právo k Tovaru a nebezpečenstvo škody na Tovare.

# Služby Prevádzkovej podpory

## Poskytovateľ počas celej doby poskytovania služieb Riadiaceho systému a služieb Konektivity zodpovedá za to, že Softvér na riadenie prevádzky Verejného osvetlenia a Konektivita RM-S a RM-RVO v príslušnom Rozsahu služby budú spĺňať všetky parametre dohodnuté v tejto Zmluve, nebudú mať vady a budú Objednávateľovi k dispozícii na riadne užívanie na účel, na ktorý sú určené.

## Aby boli Softvér na riadenie prevádzky Verejného osvetlenia a Konektivita RM-S a RM-RVO počas celej doby ich poskytovania v súlade so Zmluvou, Zmluvné strany sa dohodli, že Objednávateľ je oprávnený od Poskytovateľa požadovať a Poskytovateľ je povinný bezodplatne a na vlastnú zodpovednosť vykonať všetky činnosti a úkony na odstránenie vád Služieb a Objednávateľovi poskytovať ostatné služby Prevádzkovej podpory.

## Poskytovateľ sa zaväzuje dodržiavať Garantované prevádzkové parametre Služieb, v rámci ktorých sa najmä zaväzuje

#### dodržať garantovanú dostupnosť Softvéru na riadenie prevádzky Verejného osvetlenia a Konektivity RM-S a RM-RVO ako je uvedené v bode 2.1.2 Prílohy č. 3 tejto Zmluvy; a

#### garantované časy riešenia (reakcia, riešenie) všetkých incidentov ako sú definované v bode 2.1.1 Prílohy č. 3 .

## V prípade nedodržania Garantovaných prevádzkových parametrov, ak nebude dodržaná garantovaná dostupnosť a/alebo garantované časy reakcie a odstránenia vád Služieb od ich nahlásenia, bude mať Objednávateľ nároky na zľavu z čiastok Odmeny za Služby ako je uvedené v bode 2.2 Prílohy č. 3 tejto Zmluvy.

## Vyhodnotenie poskytnutých služieb Prevádzkovej podpory a dodržania stanovených Garantovaných prevádzkových parametrov za kalendárny mesiac Poskytovateľ Objednávateľovi odovzdá do piateho (5) dňa nasledujúceho kalendárneho mesiaca.

## Poskytovateľ najneskôr k žiadosti o vydanie Akceptačného protokolu k zriadeniu služieb Softvéru na riadenie prevádzky Verejného osvetlenia odovzdá všetky kontaktné a/alebo prístupové údaje k informačnému systému pre správu požiadaviek pre účely poskytovania Prevádzkovej podpory v súlade s Technickou špecifikáciou. Informačný systém pre správu požiadaviek je informačný systém, prostredníctvom ktorého zabezpečuje Objednávateľ evidenciu a informácie o požiadavkách a Poskytovateľ v zmysle tejto Zmluvy tieto požiadavky spracúva. Požiadavka pre účely informačného systému pre správu požiadaviek zahŕňa najmä hlásenie problému / incidentu, požiadavku na konzultáciu a ďalšie.

## Požiadavky na riešenie incidentov je Objednávateľ povinný nahlasovať prostredníctvom informačného systému pre správu požiadaviek a následne aj e-mailom (potvrdzujúcim nahlásený incident). Zoznam osôb oprávnených pre nahlásenie požiadavky na riešenie incidentu zo strany Objednávateľa a ich kontaktné údaje Objednávateľ oznámi Poskytovateľovi v písomnej forme listinne do desiatich (10) dní od žiadosti Poskytovateľa; každú zmenu týchto osôb je Objednávateľ povinný bezodkladne nahlásiť Poskytovateľovi písomne listinne alebo e-mailom.

## Pri spravovaní požiadaviek na riešenie incidentov je Poskytovateľ povinný príjem požiadavky Objednávateľa na riešenie incidentu potvrdiť, v opačnom prípade je Objednávateľ povinný využiť iný spôsob kontaktovania Poskytovateľa. Poskytovateľ sa zaväzuje pri riešení incidentov postupovať nasledovne:

#### telefonicky sa spojí s technickou podporou Objednávateľa;

#### v prípade potreby je schopný okamžite sa vzdialene pripojiť na infraštruktúru Objednávateľa; a

#### v prípade potreby je schopný osobne sa dostaviť do priestorov organizačných jednotiek a prevádzok Objednávateľa.

# Záruka

## Poskytovateľ zaručuje, že Tovary ako aj akékoľvek práce vykonané v rámci inštalácie Tovarov Poskytovateľom alebo jeho Subdodávateľmi budú bez akýchkoľvek funkčných chýb a v súlade s podmienkami tejto Zmluvy ako aj Právnymi predpismi, a to počas záručnej doby, ktorá začne plynúť dňom dodania Tovaru (podpisom Akceptačného protokolu o ich dodaní) a skončí buď

#### uplynutím posledného dňa Obdobia plnenia projektu (pre vylúčenie pochybností vrátane jeho predĺženia); alebo

#### uplynutím záruky na Tovar garantovanej výrobcom, pokiaľ táto trvaním presahuje posledný deň Obdobia plnenia projektu (pre vylúčenie pochybností vrátane jeho predĺženia).

#### Ak sa počas tejto záručnej doby zistí vada akejkoľvek časti Tovarov či prác, Poskytovateľ na vlastné náklady podľa vlastného uváženia buď túto časť opraví alebo ju vymení.

## Záruka za akosť sa počas záručnej doby poskytuje aj na prirodzené opotrebovanie. Záruka za akosť sa neposkytuje na poškodenie, ktoré vznikne:

#### tým, že Objednávateľ bez predchádzajúceho písomného súhlasu Poskytovateľa vykoná sám alebo prostredníctvom tretej osoby, ktorá nie je Poskytovateľom výslovne splnomocnená, zmeny alebo opravy Tovarov Poskytovateľa alebo ich časti; alebo

#### tým, že Tovar, alebo jeho časť, bola poškodená (i) Objednávateľom, alebo treťou osobou, ktorej Objednávateľ umožnil prístup k Tovarom, (ii) v dôsledku porušenia povinnosti Prijímateľa alebo (iii) v dôsledku Vyššej moci.

## Práva zo zodpovednosti za vady musia byť uplatnené v záručnej dobe, inak tieto práva zanikajú.

## Poskytovateľ je povinný odstrániť vadu po oznámení vady zo strany Objednávateľa, a to opravou vadnej časti Tovaru alebo výmenou vadnej časti Tovaru alebo celého Tovaru za novú alebo dodaním chýbajúcej časti Tovaru: (i) v prípade vád, ktoré majú podstatný negatívny vplyv na prevádzkyschopnosť Verejného osvetlenia, bezodkladne po oznámení vady zo strany Objednávateľa, a (ii) v prípade iných vád v lehote dohodnutej písomne medzi Poskytovateľom a Objednávateľom, a v prípade, že sa Objednávateľ a Poskytovateľ nedohodnú písomne na takejto lehote do piatich (5) dní odo dňa oznámenia vady zo strany Objednávateľa, v primeranej (s ohľadom na povahu a rozsahu vady) lehote určenej a písomne oznámenej Poskytovateľovi zo strany Objednávateľ.

## Všetky náklady v súvislosti s odstraňovaním vád Tovarov, na ktoré sa vzťahuje záruka za akosť podľa tohto článku 11 *(Záruka)*, (vrátane, pre vylúčenie pochybností, všetkých nákladov, ktoré vzniknú Objednávateľovi v dôsledku obmedzení pri užívaní Verejného osvetlenia v súvislosti s odstraňovaním vád Tovarov) znáša a je povinný nahradiť Poskytovateľ.

## Pokiaľ Poskytovateľ neodstráni vady v lehote podľa bodu 11.4 tejto Zmluvy, má Objednávateľ právo odstrániť vady sám alebo prostredníctvom tretej osoby, a to na náklady Poskytovateľa.

# Objednávky služieb Rozvoja

## Odo dňa podpisu Akceptačného protokolu k nasadeniu Softvéru na riadenie prevádzky Verejného osvetlenia je objednávateľ oprávnený vystavovať Objednávky na služby Rozvoja.

## Vystaveniu Objednávky na služby Rozvoja bude spravidla predchádzať nasledovný postup:

#### Objednávateľ zašle (komunikácia môže prebiehať aj emailom) Poskytovateľovi návrh zadania, v ktorom opíše všetky požiadavky na služby Rozvoja a ich špecifikáciu, požiadavky na výstupy Služieb, lehoty plnenia a maximálny rozsah človekohodín pre dané plnenie (Objednávku), pokiaľ je zo strany Objednávateľa tento rozsah odhadnuteľný;

#### Poskytovateľ po obdržaní návrhu zadania toto zadanie skontroluje, poprípade Objednávateľovi doručí pripomienky a návrhy na úpravy. Na revíziu návrhu zadania podľa tohto bodu patrí Poskytovateľovi lehota (5) pracovných dní odo dňa doručenia návrhu zadania zo strany Objednávateľa. Na prípadné nevhodné pokyny uvedené v zadaní Poskytovateľ Objednávateľa upozorní;

#### Po obdržaní zrevidovaného zadania zo strany Poskytovateľa, patrí Objednávateľovi lehota (5) pracovných dní na vznesenie a doručenie pripomienok k revidovanému zadaniu. Pripomienkovanie zadania sa podľa potreby opakuje;

#### V prípade, ak Objednávateľ ani Poskytovateľ nebudú mať k zadaniu ďalšie pripomienky, takto vzájomne zrevidované zadanie bude podkladom pre vystavenie záväznej Objednávky služieb Rozvoja.

## Pre objednanie služieb Rozvoja Objednávateľ Poskytovateľovi doručí (komunikácia môže prebiehať aj emailom) podpísanú Objednávku. Podpísaná Objednávka musí zodpovedať podmienkam dohodnutým v tejto Zmluve.

## Doručením Objednávky podľa bodu 12.3 tejto Zmluvy Poskytovateľovi vzniká záväzok poskytnúť Objednávateľovi služby Rozvoja v súlade s podmienkami Objednávky. Poskytovateľ je oprávnený odoprieť plnenie podľa Objednávky jedine v prípade, pokiaľ je Objednávka v rozpore so Zmluvou.

## Všetky služby Rozvoja budú poskytované „ako služba“. Pokiaľ bude predmetom Objednávky Rozvoj funkcie alebo iného parametra Softvéru na riadenie prevádzky Verejného osvetlenia, od momentu splnenia služby Rozvoja v zmysle Objednávky vzniká Poskytovateľovi povinnosť poskytovať služby Riadiaceho systému v súlade s požiadavkami podľa tejto Objednávky.

## O splnení záväzkov v zmysle Objednávky Objednávateľ osobitne pre každú vystavenú Objednávku Poskytovateľovi vystaví osobitný Akceptačný protokol. Na posúdenie splnenia povinností a postup vydania Akceptačného protokolu podľa tohto bodu sa aplikuje postup podľa bodu 9.3 tejto Zmluvy.

# Odmena a platobné podmienky

## Za plnenie predmetu tejto Zmluvy bude mať Poskytovateľ nárok na nasledovné čiastky Odmeny:

#### za dodanie jedného RM-S a prevod vlastníckeho práva k RM-S má Poskytovateľ nárok na čiastku Odmeny vo výške [•],- EUR bez DPH;

#### za inštaláciu jedného RM-S v rámci Pilotného projektu má Poskytovateľ nárok na čiastku Odmeny vo výške [•],- EUR bez DPH;

#### za dodanie a inštaláciu jedného RM-RVO a prevod vlastníckeho práva k RM-RVO má Poskytovateľ nárok na čiastku Odmeny vo výške [•],- EUR bez DPH;

#### za každý kalendárny mesiac poskytovania Služieb Riadiaceho systému má Poskytovateľ nárok na čiastku Odmeny vo výške [•],- EUR bez DPH

#### za každý kalendárny mesiac poskytovania služieb Konektivity (v závislosti od Rozsahu služby) má Poskytovateľ nárok na čiastku Odmeny vypočítanú nasledovným vzorcom

$VAR\_{m}^{} = \left(C\_{RM-S }^{}. N\_{RM-S }^{}\right)$ **+** $\left(C\_{RVO }^{}. N\_{RVO }^{}\right)$

##### kde

##### $VAR\_{m}^{}$ znamená výšku variabilnej čiastky Odmeny za poskytovanie služieb Konektivity za mesiac *m* v EUR bez DPH;

##### $C\_{RM-S }^{}$znamená cenuza Konektivitu jedného (1) RM-S za jeden (1) mesiac vo výške [•],- EUR bez DPH podľa Rozpočtu;

##### $N\_{RM-S }^{}$znamená najvyšší počet RM-S vo vzťahu ku ktorým boli poskytované služby Konektivity v danom kalendárnom mesiaci (maximum Rozsahu služby v danom mesiaci)

##### $C\_{RVO }^{}$znamená cenuza Konektivity jedného (1) RM-RVO za jeden (1) mesiac vo výške [•],- EUR bez DPH podľa Rozpočtu;

##### $N\_{RVO }^{}$znamená najvyšší počet RM-RVO vo vzťahu ku ktorým boli poskytované služby Konektivity v danom kalendárnom mesiaci (maximum Rozsahu služby v danom mesiaci)

##### ***m***znamená označenie kalendárneho mesiaca, za ktorý sa čiastka Odmeny za poskytovanie služieb Konektivity počíta

##### ponížené o všetky zľavy z Odmeny vypočítané podľa bodu 10.4 Zmluvy; a

#### za služby Rozvoja bude mať Poskytovateľ nárok na čiastky Odmeny vo výške stanovenej v príslušnej Objednávke.

## Fakturácia jednotlivých čiastok Odmeny bude prebiehať nasledovne:

#### faktúru na čiastku Odmeny za dodanie Tovarov podľa bodu 13.1(a) až 13.1(c) Zmluvy je Poskytovateľ oprávnený vystaviť najskôr v deň vystavenia Akceptačného protokolu k Tovarom podľa bodu 9.3.5 Zmluvy;

#### faktúru na čiastku Odmeny za služby Riadiaceho systému podľa bodu 13.1(d) Zmluvy a služby Konektivity podľa bodu 13.1(e) Zmluvy je Poskytovateľ oprávnený a povinný vystaviť najneskôr do (10) kalendárnych dní po uplynutí kalendárneho mesiaca, za ktorý sa príslušné Služby fakturujú;

#### faktúru na čiastku Odmeny za Služby Rozvoja vo výške stanovenej v príslušnej Objednávke je Poskytovateľ oprávnený vystaviť najskôr v deň vystavenia Akceptačného protokolu k službám Rozvoja podľa príslušnej Objednávky.

## Bez ohľadu na ustanovenie bodu 13.2 Zmluvy o fakturácii, nárok na Odmenu za dodanie Tovarov v rámci Pilotného projektu a plnenie Služieb počas Pilotného projektu je Poskytovateľ oprávnený vystaviť až po vydaní Akceptačného protokolu o úspešnom vykonaní Pilotného projektu podľa bodu 6.2 tejto Zmluvy.

## Každá faktúra vystavená podľa bodu 13.2(b) Zmluvy bude okrem všeobecných náležitostí podľa zákona č. 222/2004 Z. z. o dani z pridanej hodnoty v znení neskorších predpisov obsahovať samostatný rozpis

#### čiastky Odmeny za Služby osobitne za poskytovanie služieb Riadiaceho systému;

#### čiastky Odmeny za poskytovanie služieb Konektivity RM-S a RM-RVO vrátane spôsobu jej stanovenia v súlade s metodikou jej výpočtu podľa bodu 13.1(e)tejto Zmluvy; a

#### osobitné vyjadrenie výpočtu a výšky zliav podľa bodu podľa bodu 10.4 Zmluvy.

## Splatnosť každej faktúry podľa tejto Zmluvy je tridsať (30) dní od jej doručenia. Objednávateľ úhradu faktúry vykoná bezhotovostným prevodom na účet Poskytovateľa uvedený v záhlaví Zmluvy bez zálohovej platby. Za deň úhrady sa považuje deň odpísania zodpovedajúcej finančnej čiastky z bankového účtu Objednávateľa.

## Poskytovateľ berie na vedomie a súhlasí, že nie je oprávnený požadovať zaplatenie ceny na iný bankový účet než ten, ktorý je uvedený v záhlaví Zmluvy; k zmene bankového účtu, na ktorý bude Objednávateľ uhrádzať svoje splatné záväzky zo Zmluvy môže dôjsť iba uzavretím dodatku k Zmluve, predmetom ktorého bude zmena čísla IBAN a/alebo kódu SWIFT (BIC) bankového účtu Poskytovateľa v záhlaví Zmluvy.

## Poskytovateľ sa zaväzuje vystavené faktúry zaslať listinne poštou a súčasne aj v textovo čitateľnom súbore vo formáte PDF elektronicky na e-mailovú adresu Objednávateľa [•], a to bezodkladne po ich vystavení. Poskytovateľ vyhlasuje, že obsah faktúr poslaných poštou sa bude zhodovať s faktúrami poslanými v elektronickej podobe na e-mailovú adresu Objednávateľa. Miestom doručenia faktúry v listinnej forme je sídlo Objednávateľa.

## V prípade, že faktúra vystavená Poskytovateľom nebude obsahovať všetky zákonom stanovené alebo zmluvne dohodnuté náležitosti alebo bude obsahovať nesprávne alebo neúplné údaje, Objednávateľ má právo takúto faktúru vrátiť v lehote splatnosti Poskytovateľovi na jej doplnenie, resp. opravu a Poskytovateľ je povinný podľa charakteru nedostatku vystaviť novú, opravenú, resp. doplnenú faktúru s novou lehotou splatnosti.

## Poskytovateľ nie je oprávnený postúpiť žiadne pohľadávky ani iné práva vyplývajúce z tejto Zmluvy bez predchádzajúceho písomného súhlasu Objednávateľa. Poskytovateľ nie je oprávnený započítať svoje pohľadávky voči pohľadávkam Objednávateľa bez písomného súhlasu Objednávateľa.

## Ak počas Obdobia plnenia projektu percentuálna zmena v jednotnom indexe spotrebiteľských cien eurozóny, zverejnenom Eurostatom (alebo akýmkoľvek indexom takýto index nahradzujúci) za príslušný kalendárny rok, ktorý celý pripadol do Obdobia plnenia projektu, prekročí 2 %, bude Poskytovateľ oprávnený proporčne zvýšiť výšku Odmeny za Služby Riadiaceho systému podľa bodu 13.1(d) a Odmeny za Služby Konektivity podľa bodu 13.1(e) Zmluvy v rozsahu, v akom príslušná percentuálna zmena presahuje 2 %, a to s účinnosťou pre nasledujúci kalendárny rok Obdobia plnenia projektu. Oznámenie o takomto zvýšení je Poskytovateľ povinný doručiť Objednávateľovi najneskôr do 60 dní odo dňa zverejnenia príslušnej percentuálnej zmeny v jednotnom indexe spotrebiteľských cien eurozóny za príslušný kalendárny rok Eurostatom, inak jeho nárok na zvýšenie Odmeny za Služby zaniká.

# Odškodnenie a sankcie

## Poskytovateľ zodpovedá bez obmedzenia za všetky škody, ktoré vzniknú Objednávateľovi a iným osobám, na veciach a akomkoľvek inom majetku a/alebo na zdraví osôb, v rozsahu v akom toto poškodenie alebo strata vyplýva z dôvodov užívania Tovarov a poskytovania Služieb alebo ak sa dá pripísať akejkoľvek nedbanlivosti, úmyselnému činu alebo porušeniu Zmluvy zo strany Poskytovateľa.

## Škodou sa rozumie aj akákoľvek právoplatne uložená sankcia alebo pokuta Objednávateľovi zo strany orgánov verejnej moci, (orgánov štátnej správy a orgánov samosprávy) za porušenia akýchkoľvek povinností súvisiacich s plnením Zmluvy, za ktoré nesie zodpovednosť Poskytovateľ.

## Zmluvné strany v plnom rozsahu zodpovedajú za škodu, ktorá vznikne druhej Zmluvnej strane v dôsledku nepravdivosti vyhlásení a tvrdení jednej alebo druhej Zmluvnej strany uvedených v tejto Zmluve.

## V prípade, že nastane niektorá z nižšie uvedených okolností, má Objednávateľ (nad rámec iných nárokov vyplývajúcich z tejto Zmluvy) nárok požadovať od Poskytovateľa zaplatenie a Poskytovateľ je v prípade uplatnenia takého nároku zo strany Objednávateľa povinný Objednávateľovi zaplatiť nasledovné zmluvné pokuty (pre vylúčenie pochybností, pre každý prípad, kedy nastane akákoľvek z nižšie uvedených okolností, t. j. kedykoľvek aj opakovane):

#### v prípade omeškania s dodaním alebo inštaláciou Tovaru má Objednávateľ nárok na zaplatenie zmluvnej pokuty vo výške 0,1 % z čiastky Odmeny za dodanie Tovaru, s ktorého dodaním sa Poskytovateľ dostal do omeškania, a to za každý aj začatý deň omeškania;

#### v prípade omeškania s dodaním služieb Rozvoja podľa príslušnej Objednávky má Objednávateľ nárok na zaplatenie zmluvnej pokuty vo výške 0,1 % z čiastky Odmeny za služby Rozvoja podľa príslušnej a to za každý aj začatý deň omeškania;

#### v prípade, že Poskytovateľ poruší túto Zmluvu spôsobom, ktorý znamená podstatné porušenie Zmluvy podľa niektorého z článkov tejto Zmluvy okrem prípadov uvedených v bode 6.5 Zmluvy (pre ktoré platia osobitné podmienky uvedené v bode 6.5 Zmluvy) má Objednávateľ nárok na zaplatenie zmluvnej pokuty vo výške 1 % z celkovej (maximálnej) čiastky Odmeny podľa Rozpočtu. ;

#### v prípade, ak Poskytovateľ zadá určitú časť plnenia tejto Zmluvy Subdodávateľovi v rozpore s postupom podľa bodu 15 tejto Zmluvy má Objednávateľ nárok na zaplatenie zmluvnej pokuty vo výške 10 000,- EUR;

#### V prípade, ak Poskytovateľ vykonáva vybrané odborné činností v rámci plnenia tejto Zmluvy, ktoré má vykonávať výlučne prostredníctvom Odborníkov, prostredníctvom iných osôb, alebo v prípade, ak Poskytovateľ viac nedisponuje kapacitami Odborníka, a nemá zabezpečené nahradenie kapacity Odborníka iným Odborníkom postupom podľa bodu 16 tejto Zmluvy, má Objednávateľ nárok na zaplatenie zmluvnej pokuty vo výške 1 000,- EUR, a to za každý aj začatý deň kedy toto porušenie Zmluvy trvá;

#### v prípade, ak Poskytovateľ porušuje túto Zmluvu iným spôsobom a toto porušenie neodstráni ani na osobitnú výzvu Objednávateľa v náhradnej lehote, ktorá nesmie byť kratšia ako (7) dní, má Objednávateľ nárok na zaplatenie zmluvnej pokuty vo výške 300,- EUR, a to za každý aj začatý deň kedy toto porušenie Zmluvy trvá.

## Zaplatením zmluvnej pokuty na základe tejto Zmluvy nezaniká povinnosť splniť zabezpečený záväzok. Rovnako nezaniká ani nárok na náhradu škody príslušnej Zmluvnej strany, ktorá jej vznikne v súvislosti s porušením tejto Zmluvy, a ktorú je príslušná Zmluvná strana oprávnená si vymáhať v plnej výške aj popri zmluvnej pokute.

# Subdodávatelia

## Poskytovateľ je oprávnený plnením vybraných častí tejto Zmluvy poveriť svojich Subdodávateľov. Zoznam Subdodávateľov známych v čase uzatvorenia tejto Zmluvy tvorí Prílohu č. 5 tejto Zmluvy. V zozname Subdodávateľov sa uvádza podiel plnenia každého Subdodávateľa z celkovej ceny plnenia a údaje o osobe oprávnenej konať za Subdodávateľa v rozsahu meno a priezvisko, adresa pobytu, dátum narodenia. Každý Subdodávateľ musí (ak má povinnosť) byť riadne zapísaný v registri partnerov verejného sektora podľa Zákona o RPVS.

## V prípade, ak má počas plnenia Zmluvy Poskytovateľ záujem zmeniť alebo doplniť svojich Subdodávateľov, budú sa uplatňovať nasledovné pravidlá:

#### nový navrhovaný Subdodávateľ, ktorého sa týka návrh na zmenu, musí (ak má povinnosť) byť riadne zapísaný v registri partnerov verejného sektora podľa Zákona o RPVS;

#### nový navrhovaný Subdodávateľ, musí byť schopný realizovať príslušnú časť predmetu zákazky v súlade s touto Zmluvou a musí spĺňať minimálne podmienky kladené na Subdodávateľov v zmysle Súťažných podkladov a tejto Zmluvy (ak boli stanovené);

#### Subdodávateľ nesmie byť vo vzťahu k Objednávateľovi v Konflikte záujmov a medzi Subdodávateľom a Objednávateľom nesmie byť vedené žiadne civilné sporové ani iné súdne konanie, pokiaľ nie je zrejmé, že takéto súdne konanie nemôže žiadnym negatívnym spôsobom ovplyvniť plnenie tejto Zmluvy alebo nemôže znamenať Konflikt záujmov;

#### Poskytovateľ oznámi Objednávateľovi návrh na zmenu Subdodávateľa spolu s predložením dokladov preukazujúcich splnenie podmienok uvedených vyššie.

## Návrh na zmenu Subdodávateľa spolu s dokladmi podľa bodu 15.2(d) vyššie a aktualizovaným znením zoznamu Subdodávateľov musí Poskytovateľ predložiť Objednávateľovi najneskôr desať (10) dní pred začatím plánovanej subdodávky. Objednávateľ má právo zmenu alebo doplnenie Subdodávateľ odmietnuť, ak nie sú splnené podmienky uvedené v bode 15.2 vyššie.

## Pre vylúčenie pochybností sa Zmluvné strany dohodli, že pre zmenu alebo doplnenie Subdodávateľov nie je potrebné uzatvárať dodatok k tejto Zmluve, pokiaľ bude dodržaný postup podľa tohto bodu 15 Zmluvy.

## V prípade, ak Poskytovateľ využije na plnenie ktorejkoľvek povinnosti podľa tejto Zmluvy Subdodávateľa, Poskytovateľ za konanie Subdodávateľa voči Objednávateľovi zodpovedá, ako keby plnenie vykonával sám.

# Odborníci

## Poskytovateľ sa zaväzuje, že výkon odborných činností v rámci plnenia tejto Zmluvy bude vykonávať výlučne prostredníctvom Odborníkov, prostredníctvom ktorých preukazoval splnenie podmienok účasti technickej spôsobilosti vo Verejnom obstarávaní. Zoznam jednotlivých Odborníkov v čase uzatvorenia tejto Zmluvy tvoria obsah Prílohy č. 6 tejto Zmluvy.

## V rámci plnenia tejto Zmluvy budú jednotliví Odborníci zastávať a vykonávať nasledovné funkcie a činnosti:

#### [•]

## V prípade, ak chce Poskytovateľ nahradiť niektorého z Odborníkov, takéto nahradenie je možné výlučne so súhlasom Objednávateľa. Objednávateľ takýto súhlas bezdôvodne neodoprie, avšak platí, že novo navrhovaný Odborník musí spĺňať rovnakú odbornú spôsobilosť, ako je spôsobilosť, ktorej splnenie preukazoval Odborník, ktorý sa nahrádza. Spôsobilosť nového Odborníka Poskytovateľ preukazuje spôsobom, akým spôsobilosť preukazoval pôvodný Odborník vo Verejnom obstarávaní.

## Pre vylúčenie pochybností sa Zmluvné strany dohodli, že pre zmenu alebo doplnenie Odborníka nie je potrebné uzatvárať dodatok k tejto Zmluve pokiaľ bude dodržaný postup podľa tohto bodu.

## Ak má byť ktorýkoľvek Odborník dočasne krátkodobo neprítomný počas plnenia tejto Zmluvy, musí pred svojou neprítomnosťou vymenovať vhodnú náhradnú osobu (za podmienky predchádzajúceho súhlasu Objednávateľa) a Objednávateľ musí byť vopred informovaný o tejto skutočnosti, o dobe neprítomnosti a o náhradnom zástupcovi Odborníka. Pre účely tejto Zmluvy bude mať zástupca Odborníka rovnaké právomoci a povinnosti ako sú dané osobe danému Odborníkovi.

# Práva duševného vlastníctva a softwarové vybavenie a podpora

## Ak akákoľvek časť predmetu plnenia podľa tejto Zmluvy bude mať povahu autorského diela v zmysle Autorského zákona a/alebo ak si akákoľvek časť plnenia tejto Zmluvy (najmä poskytovanie, resp. užívanie Služieb zo strany Objednávateľa) bude vyžadovať udelenie akejkoľvek licencie, tak platí, že Poskytovateľ udeľuje Objednávateľovi všetky licencie potrebné na riadne užívanie Služieb v súlade s účelom tejto Zmluvy, pričom tieto licencie budú platné minimálne po dobu poskytovania Služieb.

## Poskytovateľ vyhlasuje, že dodaním (i) akéhokoľvek softwarového či systémového vybavenia poskytnutého na základe tejto Zmluvy a (ii) akéhokoľvek technického alebo akéhokoľvek iného zariadenia, ktoré je súčasťou poskytovania Služieb nedochádza k porušovaniu ani ohrozovaniu žiadnych práv duševného vlastníctva tretích osôb vrátane práv priemyselného vlastníctva a iných obdobných práv. Poskytovateľ odškodní a ochráni Objednávateľa pred akýmikoľvek prípadnými nárokmi tretích strán voči Objednávateľovi v súvislosti s poskytovaním Služieb.

## Poskytovateľ sa zaväzuje, že zabezpečí akékoľvek a všetky potrebné licencie či iné súhlasy od akýchkoľvek výrobcov a prevádzkovateľov systémov, softwarov, zariadení, či akýchkoľvek iných osôb, potrebné pre poskytovanie Služieb.

## Objednávateľ akceptovaním Služieb nepreberá žiadnu zodpovednosť za prípadné porušenie akýchkoľvek majetkových a/alebo autorských a priemyselných práv tretích osôb Poskytovateľom v súvislosti s plnením tejto Zmluvy.

## Poskytovateľ sa zaväzuje Objednávateľa odškodniť pred každým nárokom tretej osoby z porušenia akéhokoľvek patentového práva, registrovaného návrhu, autorského práva, ochrannej známky, obchodného záväzku, obchodného tajomstva, alebo iných duševných a priemyselných práv súvisiacich s poskytovaním a užívaním Služieb.

# Trvanie a ukončenie zmluvy

## Táto Zmluva nadobúda platnosť dňom jej podpisu oprávnenými osobami všetkých Zmluvných strán a účinnosť v deň nasledujúci po dni jej zverejnenia v súlade s platnými Právnymi predpismi. Táto Zmluva sa uzatvára na dobu určitú, a to odo dňa jej uzavretia do posledného dňa Obdobia plnenia projektu.

## Túto Zmluvu je možné predčasne ukončiť

#### dohodou Zmluvných strán;

#### odstúpením od tejto Zmluvy niektorou zo Zmluvných strán v súlade s podmienkami tejto Zmluvy; alebo

#### výpoveďou Objednávateľa.

## Objednávateľ je oprávnený odstúpiť od tejto Zmluvy ako celku v nasledovných prípadoch, ktoré znamenajú podstatné porušenie Zmluvy:

#### ak sa preukáže, že Poskytovateľ v ponuke vo Verejnom obstarávaní predložil nepravdivé doklady alebo uviedol nepravdivé, neúplné alebo skreslené údaje, ktorými preukazoval splnenie podmienok účasti a tieto mali vplyv na vyhodnotenie splnenia podmienok účasti alebo výber úspešného uchádzača Verejného obstarávania; to neplatí, ak mal Objednávateľ možnosť nepravdivosť, neúplnosť alebo skreslenosť údajov zistiť ešte pred uzatvorením Zmluvy a/alebo ak k takému zisteniu dôjde viac ako jeden (1) rok od uzatvorenia tejto Zmluvy;

#### V prípade, ak Poskytovateľ bude v omeškaní s dodaním a/alebo inštaláciou akéhokoľvek Tovaru o viac ako (60) dní;

#### ak konanie Poskytovateľa predstavuje vo vzťahu k Zmluve ako celku porušenie Zmluvy v rozsahu predpokladanom ustanovením § 345 ods. 2 Obchodného zákonníka, v prípadoch podľa ustanovení § 19 Zákona o verejnom obstarávaní, ustanovenia § 15 Zákona o RPVS, resp. v ostatných prípadoch, kedy tak ustanovujú osobitné Právne predpisy;

#### v prípade nedodržania garantovanej úrovne dostupnosti Služieb podľa bodu 10.3 tejto Zmluvy ak dôjde k výpadku dostupnosti Služieb Riadiaceho systému a/alebo služieb Konektivity presahujúcej garantovanú dostupnosť Služieb o viac ako 5 % za kalendárny mesiac, viac ako dva (2) krát za posledných dvanásť (12) mesiacov.

#### v prípade, ak Poskytovateľ porušuje túto Zmluvu iným spôsobom a toto porušenie neodstráni ani na osobitnú výzvu Objednávateľa v náhradnej lehote, ktorá nesmie byť kratšia ako (7) dní, viac ako dva (5) krát za posledných dvanásť (12) mesiacov.

## Poskytovateľ môže odstúpiť od tejto Zmluvy v nasledovných prípadoch a v nasledovnom rozsahu:

#### ak je Objednávateľ v omeškaní s úhradou akejkoľvek čiastky Odmeny za Služby presahujúcej hodnotu 1000,- EUR o viac ako (60) dní a túto čiastku neuhradí ani po doručení upozornenia na toto omeškanie a osobitnej výzvy na jej zaplatenie v dodatočnej lehote nie kratšej ako (10) dní;

#### ak konanie Objednávateľa predstavuje porušenie Zmluvy v rozsahu predpokladanom ustanovením § 345 ods. 2 Obchodného zákonníka.

## Odstúpenie od tejto Zmluvy sa uskutočňuje písomným oznámením adresovaným druhej Zmluvnej strane. Na vysporiadanie práv a povinností pre prípad odstúpenia od Zmluvy sa použijú všeobecné ustanovenia Obchodného zákonníka.

## Objednávateľ je oprávnený ukončiť túto Zmluvu výpoveďou v nasledovných prípadoch a za nasledovných podmienok:

#### Objednávateľ je oprávnený vypovedať túto Zmluvu aj bez uvedenia dôvodu v čase od vydania Akceptačného protokolu o úspešnom vykonaní Pilotného projektu do uplynutia tridsiatich (30) dní odo dňa vydania Akceptačného protokolu o úspešnom vykonaní Pilotného projektu. Možnosť výpovede podľa tohto bodu tiež zaniká vystavením prvej Objednávky na akýkoľvek rozsah Základného rozsahu služby po úspešnom vykonaní Pilotného projektu. V prípade výpovede podľa tohto bodu je výpovedná doba jeden (1) mesiac odo dňa doručenia výpovede.

#### Objednávateľ je oprávnený vypovedať túto Zmluvu aj bez uvedenia dôvodu v prípade ak už došlo k splneniu tejto Zmluvy v rozsahu Fixnej časti základného rozsahu projektu.

# Komunikácia a oprávnené osoby

## Zmluvné strany sa dohodli, že na účely vzájomnej komunikácie pre účely plnenia Zmluvy si bezodkladne po nadobudnutí tejto Zmluvy písomne oznámia kontaktné osoby, ktoré budú komunikovať v príslušných otázkach týkajúcich sa plnenia tejto Zmluvy.

## Všetky oznámenia, žiadosti, požiadavky a ostatná komunikácia, ktoré sa vyžadujú alebo sú v tejto Zmluve inak predpokladané, musia byť v písomnej forme, v slovenskom jazyku, a budú sa doručovať jedným alebo viacerými z nasledujúcich spôsobov, pričom sa budú považovať za riadne doručené, ak:

#### budú doručované osobne, pri prijatí alebo odmietnutí prevzatia;

#### ak to nie je vylúčené podľa niektorého ustanovenia tejto Zmluvy tak budú zasielané elektronickou poštou (e-mailom), v momente, kedy systém elektronickej pošty odosielateľa alebo príjemcu pošle na e-mailovú adresu odosielateľa potvrdenie o doručení elektronickej pošty do systému elektronickej pošty príjemcu, pričom v prípade, ak takéto potvrdenie bude doručené na adresu odosielateľa mimo pracovný deň alebo v pracovný deň po bežnom pracovnom čase, za čas doručenia sa bude považovať najbližší nasledujúci pracovný deň;

#### budú doručované kuriérskou službou, štvrtý pracovný deň po dátume odovzdania kuriérskej službe na prepravu, alebo v prípade skoršieho doručenia, k dátumu doručenia príjemcovi na základe potvrdenia odosielateľovi kuriérskou službou; alebo

#### budú doručované ako doporučená zásielka, prevzatím, odmietnutím prevzatia alebo prvý pracovný deň po tom, čo pošta vráti komunikáciu odosielajúcej strane ako nedoručenú.

## Všetky oznámenia, žiadosti, požiadavky a ostatná komunikácia budú adresované na príslušné adresy sídla Zmluvných strán a/alebo adresy Zmluvných strán uvedené v záhlaví tejto Zmluvy a zároveň kontaktným osobám, ktoré si Zmluvné strany písomne oznámia bezodkladne po nadobudnutí účinnosti tejto Zmluvy.

## Podľa tejto Zmluvy nie je účinne možné doručiť emailom podľa bodu 19.2(b) žiadne odstúpenie od Zmluvy.

# Mlčanlivosť a dôverné informácie

## Zmluvné strany sú povinné zachovávať mlčanlivosť o akýchkoľvek informáciách a údajoch (bez ohľadu na to, či sú také údaje alebo informácie komerčnej, marketingovej, finančnej, technickej alebo inej povahy, know-how), ktoré druhá Zmluvná strana označí za dôverné alebo ako predmet obchodného tajomstva a sú pre takéto údaje a informácie naplnené všetky zákonné predpoklady pre ich vnímanie ako obchodného tajomstva (ďalej aj ako „**Dôverné informácie**“).

## Zmluvné strany sa zaväzujú zachovávať mlčanlivosť o Dôverných informáciách, používať Dôverné informácie výlučne na účely plnenia Zmluvy, neposkytnúť a nesprístupniť Dôverné informácie tretím osobám a prijať všetky potrebné opatrenia na ochranu a zabezpečenie Dôverných informácií pred ich zverejnením alebo poskytnutím tretej osobe. Toto ustanovenie sa nebude vzťahovať na poskytnutie informácií v prípade, ak:

#### ide o zverejnenie samotného textu Zmluvy alebo iných informácií, ktoré sa získali za verejné financie alebo sa týkajú používania verejných financií a ktoré Objednávateľ zverejňuje z dôvodu transparentnosti podľa Právnych predpisov;

#### to bude potrebné pre plnenie jej povinností podľa tejto Zmluvy;

#### na to bude povinná podľa právneho predpisu alebo podľa vykonateľného rozhodnutia, opatrenia alebo výzvy príslušného orgánu verejnej moci;

#### to bude potrebné v súdnych, rozhodcovských, správnych a iných obdobných konaniach;

#### treťou osobou bude právny alebo daňový poradca, audítor, banka, pobočka zahraničnej banky, ich poradcovia, alebo iný poradca Zmluvnej strany, ktorý zároveň vo vzťahu k poskytnutým alebo sprístupneným informáciám bude mať zákonom uloženú alebo zmluvne dohodnutú povinnosť zachovávania mlčanlivosti;

#### treťou osobou bude osoba, ktorá má vo vzťahu k Zmluvnej strane postavenie ovládajúcej osoby alebo ovládanej osoby podľa príslušných ustanovení Obchodného zákonníka.

## Zmluvné strany sa dohodli, že obsah Zmluvy, vrátane obsahu všetkých jej príloh, je verejný a nevzťahujú sa naň ustanovenia o ochrane informácií ako to ustanovuje 20.2 tejto Zmluvy.

## Povinnosť zachovávať mlčanlivosť podľa tohto bodu zostáva v platnosti aj po ukončení tejto Zmluvy.

# Konflikt záujmov

## Poskytovateľ vyvinie všetko úsilie a príjme všetky nevyhnutné opatrenia, aby on a jeho Subdodávatelia zabránili akejkoľvek situácii, kedy by plnenie tejto Zmluvy malo alebo mohlo byť ohrozené z dôvodu ekonomických, politických, národnostných, rodinných alebo akýchkoľvek iných obdobných väzieb alebo inej formy spoločného záujmu (ďalej aj ako „**Konflikt záujmov**“).

## V prípade výskytu akejkoľvek situácie, kedy by nastal alebo by taká situácia smerovala k tomu, že nastane Konflikt záujmov, Poskytovateľ je o tom povinný bezodkladne informovať Objednávateľa v písomnej forme. Poskytovateľ príjme všetky nevyhnutné kroky k tomu, aby bol Konflikt záujmov odvrátený alebo odstránený.

# Zmeny a dodatky

## Zmluvu je možné dopĺňať alebo meniť iba v súlade s touto Zmluvou a písomnými dodatkami podpísanými oprávnenými zástupcami oboch Zmluvných strán.

## Zmluvné strany sa podľa ustanovenia § 18 ods. 1 písm. a) ZVO dohodli, že v prípade budúcej dohody Zmluvných strán je možné túto Zmluvu nad rámec Rozsahu pilotného projektu a Základného rozsahu projektu rozšíriť o

#### akúkoľvek časť vecného rozsahu podľa bodu 5.2.3(a) Zmluvy; a/alebo

#### trvanie Obdobia plnenia projektu o ďalších maximálne päť (5) rokov;

#### najviac však do úrovne Maximálneho rozsahu projektu.

## Vyhradená zmena Rozsahu projektu podľa bodu 22.2 Zmluvy môže byť vykonaná iba za predpokladu, že čiastky Odmeny za plnenie Rozšíreného rozsahu projektu budú určené podľa Rozpočtu a vo vzťahu k plneniam podľa Rozšíreného rozsahu projektu sa budú uplatňovať všetky záruky a záväzky podľa tejto Zmluvy v rovnakom rozsahu ako vo vzťahu k pôvodnému Rozsahu projektu podľa ustanovení tejto Zmluvy.

# Poistenie

## Poskytovateľ je povinný odo dňa uzatvorenia tejto Zmluvy až do ukončenia Obdobia plnenia projektu udržiavať v platnosti poistnú zmluvu na poistenie zodpovednosti za škodu pri výkone podnikateľskej činnosti [pri realizovaní Projektu] na poistnú sumu minimálne **1 000 000 EUR**.

## Poskytovateľ sa zaväzuje predložiť poistné dokumenty preukazujúce splnenie jeho povinnosti podľa bodu 23.1 bezodkladne na výzvu Objednávateľa.

# Záverečné ustanovenia

## Práva a povinnosti Zmluvných strán neupravené v tejto Zmluve sa riadia príslušnými ustanoveniami Obchodného zákonníka a ostatných všeobecne záväzných Právnych predpisov platných a účinných v Slovenskej republike.

## Zmluva nadobúda platnosť momentom jej podpisu všetkými Zmluvnými stranami a účinnosť v deň nasledujúci po dni jej zverejnenia v súlade s ustanovením § 47a zákona č. 40/1964 Zb. Občiansky zákonník v znení neskorších predpisov a ustanovenia § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.

## Ak Zmluvná strana neuplatní niektoré svoje oprávnenie podľa tejto Zmluvy, alebo ak si nevyžiada plnenie niektorého z ustanovení tejto Zmluvy od druhej Zmluvnej strany, nebude sa to vykladať ako súčasné alebo budúce vzdanie sa práva z tejto Zmluvy, ani to nebude mať vplyv na možnosť Zmluvnej strany následne si uplatňovať akékoľvek práva z tejto Zmluvy.

## Každé ustanovenie tejto Zmluvy sa, pokiaľ je to možné, vykladá tak, aby bolo účinné a platné podľa platných Právnych predpisov. Pokiaľ by však niektoré ustanovenie tejto Zmluvy bolo podľa platných právnych predpisov nevymáhateľné alebo neplatné, nedotkne sa to platnosti alebo vymáhateľnosti ostatných ustanovení tejto Zmluvy, ktoré budú i naďalej záväzné a v plnom rozsahu platné a účinné. V prípade takejto nevymáhateľnosti alebo neplatnosti budú Zmluvné strany v dobrej viere rokovať, aby sa dohodli na úpravách alebo dodatkoch k tejto Zmluve, ktoré sú potrebné na realizáciu zámerov tejto Zmluvy a ktoré si vyžaduje takáto neplatnosť alebo nevymáhateľnosť.

## Zmluvné strany pre prípad sporu majúci pôvod v tejto Zmluve určujú právomoc a príslušnosť súdov Slovenskej republiky pre právoplatné rozhodnutie predmetného sporu, pričom pre rozhodnutie sa použijú hmotnoprávne a procesnoprávne predpisy platné v Slovenskej republike.

## Pred predložením sporu príslušnému súdu sa však Zmluvné strany pokúsia dosiahnuť mimosúdne vyriešenie spornej veci.

## Táto Zmluva je vyhotovená v [•] vyhotoveniach s povahou originálu po [•] vyhotoveniach pre každú Zmluvnú stranu.

## Neoddeliteľnú súčasť tejto Zmluvy tvoria nasledovné prílohy:

Príloha č. 1 Technická špecifikácia

Príloha č. 2 Rozpočet

Príloha č. 3 Služby prevádzkovej podpory a Rozvoja

Príloha č. 4 Ponuka Poskytovateľa

Príloha č. 5 Zoznam Subdodávateľov

Príloha č. 6 Zoznam Odborníkov

Zmluvné strany vyhlasujú, že si Zmluvu prečítali, jej zneniu porozumeli, že znenie Zmluvy je určité a zrozumiteľné, že obsah Zmluvy je v súlade s ich skutočnou a slobodnou vôľou a na dôkaz vyššie uvedeného Zmluvné strany túto Zmluvu podpisujú.

|  |  |
| --- | --- |
| V [●] dňa [●]Za **Objednávateľa** \_\_\_\_\_\_\_\_\_\_\_\_\_\_\_\_\_\_\_\_\_[●]  | V [●] dňa [●]Za **Poskytovateľa**: \_\_\_\_\_\_\_\_\_\_\_\_\_\_\_\_\_\_\_\_\_[●] |

Príloha č. 3 Služby prevádzkovej podpory a Rozvoja

# Úvod

V rámci tejto prílohy sú definované požiadavky na služby Prevádzkovej podpory a Rozvoja.

Predmetom zákazky je aj poskytovanie služieb technickej podpory softvérového riešenia platformy, úprav, údržby a rozvoja po dobu trvania zmluvy, za účelom zabezpečenia jeho riadnej prevádzkyschopnosti a úprav funkcionalít tak, aby mohla byť zabezpečená sústavná interoperabilita so všetkými informačnými systémami, s ktorými daná platforma bude spolupracovať.

Jedná sa o nasledujúce služby:

#### Služby podpory prevádzky Softvéru na riadenie prevádzky verejného osvetlenia (platformy) a služby Konektivity; a

#### Služby rozvoja.

# Služby Podpory prevádzky

Aktivity realizované v rámci služieb podpory prevádzky musia zabezpečovať nasledovné činnosti v tomto rozsahu:

* poskytovanie služieb servisného hotline;
* podpora pri realizácii prevádzkových zásahov (podpora prevádzky systému);
* realizácia pravidelných preventívnych zásahov (profylaktika a monitoring);
* realizácia servisných zásahov (riešenie incidentov) v prípade nefunkčnosti konektivity a SW Platformy, alebo jeho komponentov,
* realizácia servisných zásahov podľa požiadaviek (riešenie požiadaviek na zmenu konfigurácie);

V rámci služieb Podpory prevádzky sa Poskytovateľ zaväzuje dodržiavať Garantované prevádzkové parametre Softvéru na riadenie prevádzky verejného osvetlenia a služieb Konektivity

## **Garantované prevádzkové parametre služieb**

V rámci služby Podpory prevádzky sa Poskytovateľ zaväzuje okrem iného dodržať Garantované prevádzkové parametre poskytovania služieb ako sú vymedzené v tejto časti prílohy nižšie.

### **Garantované reakčné časy na riešenie incidentov pre produkčné prostredie Softvéru na riadenie prevádzky verejného osvetlenia**

### **Definícia pojmov**

### Pre účely interpretácie tejto časti prílohy budú mať nasledovné pojmy napísané s veľkým začiatočným písmenom nasledujúci význam:

### ***Doba odozvy***: definuje dobu, v ktorej je Poskytovateľ povinný podať kontaktnej osobe Objednávateľa, ktorá nahlásila incident alebo servisnú požiadavku, informácie o spôsobe riešenia a potvrdiť prevzatie incidentu alebo servisnej požiadavky alebo požiadať o doplnenie/opravu hlásenia.

### ***Doba vyriešenia požiadavky***: definuje čas požadovaný na fyzickú realizáciu riešenia servisnej požiadavky, resp. odstránenia incidentu Poskytovateľom od doby prevzatia servisnej požiadavky alebo incidentu pracovníkom poskytovateľa.

### ***Dostupnosťou***: sa rozumie garantovaný podiel doby, v ktorom môže Objednávateľ v stanovenom období využívať príslušnú Službu v plnom rozsahu bez chýb a obmedzení v porovnaní s celkovou dobou stanoveného obdobia.

V rámci služby Podpory prevádzky sa Poskytovateľ zaväzuje dodržiavať nasledovné reakčné časy na riešenie incidentov pre produkčné prostredie Softvéru na riadenie prevádzky verejného osvetlenia

**Kategórie incidentov pre produkčné prostredie Softvéru na riadenie prevádzky verejného osvetlenia**

|  |  |  |  |
| --- | --- | --- | --- |
| ***Druh incidentu*** | ***Popis*** | ***Služba / Aktivita*** | ***Garantovaná reakčná doba v produkčnej prevádzke*** |
| Kritický incident  | Kritická chyba (havária aplikácie/í) – ohrozuje zabezpečenie základných činností aplikácií v rámci riešení. Znemožňuje využívanie riešení, alebo jeho časti, spôsobuje vážne prevádzkové problémy. Jeho prechodné riešenie organizačným opatrením nie je možné.  | Doba odozvy  | 2 hodiny |
| Doba vyriešenia  | 24 hodín |
| Nekritický incident  | Vážna chyba – neohrozuje základné činnosti aplikácií v rámci riešenia. Spôsobuje problémy pri využívaní a prevádzkovaní riešenia, alebo jeho časti. Umožňuje prevádzku bez dôsledkov na konzistenciu dát a výsledky spracovania. Je možné ju dočasne vyriešiť organizačným opatrením prevádzkovateľa | Doba odozvy | 2 hodiny |
| Doba vyriešenia  | 2 dni |
| Bežný incident  | Bežná chyba – neobmedzuje zabezpečenie základných činností riešenia alebo jeho častí a nespôsobuje vážne dôsledky na využívanie a prevádzku riešení.  | Doba odozvy | 2 hodiny |
| Doba vyriešenia  | 5 dní |
| Bezpečnostný incident  | Spôsob narušenia bezpečnosti informačného systému, ako aj akákoľvek bezpečnostná udalosť (udalosť, ktorá bezprostredne ohrozila aktívum alebo činnosť Objednávateľa), akékoľvek porušenie bezpečnostnej politiky verejného obstarávateľa/Objednávateľa a pravidiel súvisiacich s bezpečnosťou informačných systémov verejnej správy. Bezpečnostný incident môže i nemusí prebiehať súčasne s Bežným incidentom alebo Kritickým incidentom.  | Doba odozvy | 1 hodiny |
| Doba vyriešenia  | 24 hodín |

### Služby Prevádzkovej podpory Poskytovateľ poskytuje nepretržite v režime 24/7 počas 365 dní v roku.

### Pokiaľ je potrebná súčinnosť tretích strán na riešení servisnej požiadavky/ incidentov ktoré môžu ovplyvňovať, garantované doby vyriešenia požiadaviek (podľa tabuľky „Kategórie incidentov pre produkčné prostredie“), Poskytovateľ určí časovú náročnosť, ktorú budú potrebovať zástupcovia tretích strán. Tuto skutočnosť Poskytovateľ oznámi zástupcovi Objednávateľa ako plánovanú dobu riešenia servisnej požiadavky alebo incidentu, ktorú Objednávateľ následne odsúhlasí. Tento čas sa nezapočítava do „Garantovanej reakčnej doby“.

### Vo vzťahu k časom na reakciu a odstránenie vád Služieb v rámci incidentov sa bude skutočná úroveň časov reakcie a odstránenia vád vyhodnocovať na mesačnej báze, pričom do rozsahu prekročenia času na reakciu a odstránenie vady sa bude započítavať každá i začatá hodina nad rámec garantovaného času na reakciu a/alebo odstránenie vady od jej nahlásenia do reakcie resp. odstránenia vady Služby.

### **Garantovaná dostupnosť Služieb**

### Vo vzťahu k **Softvéru na riadenie prevádzky Verejného osvetlenia** sa Poskytovateľ zaväzuje dodržať garantovanú dostupnosť systému na úrovni **99 % za mesiac**. Do výpočtu garantovanej dostupnosti sa nezapočítava čas vopred ohlásenej údržby alebo čas na zdrojových systémových prostriedkoch softvéru vopred dohodnutý a odsúhlasený s Objednávateľom.

### Vo vzťahu k službám **Konektivity** sa Poskytovateľ zaväzuje dodržať garantovanú dostupnosť každého RM-S a RM-RVO samostatne na úrovni **99 % za mesiac**. Do výpočtu garantovanej dostupnosti sa nezapočítava čas vopred ohlásenej údržby. Dodávateľ je povinný dokladať Objednávateľovi reporty dostupnosti na mesačnej báze.

### Vo vzťahu ku garantovanej dostupnosti Softvéru na riadenie prevádzky Verejného osvetlenia a Konektivity RM-S a RM-RVO sa skutočná úroveň dostupnosti bude vyhodnocovať na mesačnej báze, pričom do rozsahu času nedostupnosti Služby sa bude počítať každá i začatá minúta, v ktorej Služba nebude dostupná vôbec alebo nebude dostupná v rozsahu alebo kvalite definovanej touto Zmluvou.

### Automatizované meranie, vyhodnocovanie a reportovanie požadovaných metrík dostupnosti Služieb je súčasťou dodávaných služieb Prevádzkovej podpory zo strany Poskytovateľa. Pre vylúčenie pochybností, do času nedostupnosti Služieb sa nezapočítava výpadok dostupnosti Služieb, ktorý bol spôsobený okolnosťami, ktorých vznik alebo príčinu nie je možné pripísať zodpovednosti Poskytovateľa.

## **Nároky z nedodržania garantovaných prevádzkových parametrov služieb**

### V prípade nedodržania garantovaných prevádzkových parametrov Služieb zo strany Poskytovateľa bude mať Objednávateľ nasledovné nároky.

### **Nároky z nedodržania garantovanej dostupnosti Služby Softvéru na riadenie prevádzky Verejného osvetlenia:**

### V prípade, že v rámci kalendárneho mesiaca dôjde k výpadku dostupnosti Softvéru na riadenie prevádzky Verejného osvetlenia v miere presahujúcej garantovanú dostupnosť Softvéru na riadenie prevádzky Verejného osvetlenia, Objednávateľ bude mať nárok na zľavu z čiastky Odmeny za Služby za daný kalendárny mesiac podľa nasledovných pravidiel:

### „**Skutočná dostupnosť**“ Softvéru na riadenie prevádzky Verejného osvetlenia v kalendárnom mesiaci sa vypočíta ako podiel počtu minút príslušného kalendárneho mesiaca a počtu minút v rámci príslušného kalendárneho mesiaca, v rámci ktorých bola dosiahnutá dostupnosť Softvéru na riadenie prevádzky Verejného osvetlenia v súlade so Zmluvou.

### Následne, ak Skutočná dostupnosť Softvéru na riadenie prevádzky Verejného osvetlenia nedosiahne úroveň garantovanej dostupnosti Softvéru na riadenie prevádzky Verejného osvetlenia, Objednávateľ bude mať nárok na zľavu z čiastky Odmeny za Služby podľa bodu 13.1(d) Zmluvy a to vo výške 0,5 % z čiastky Odmeny za Služby podľa bodu 13.1(d) Zmluvy za každých aj začatých 60 minút výpadku dostupnosti Softvéru na riadenie prevádzky Verejného osvetlenia nad rozsah garantovanej dostupnosti Softvéru na riadenie prevádzky Verejného osvetlenia, pre vylúčenie pochybností najviac však do výšky 100 % z čiastky Odmeny za Služby podľa bodu 13.1(d) Zmluvy.

### **Nároky z nedodržania garantovanej dostupnosti služieb Konektivity:**

### V prípade, že v rámci kalendárneho mesiaca dôjde k výpadku dostupnosti Konektivity akéhokoľvek RM-S a/alebo RM-RVO v miere presahujúcej garantovanú dostupnosť Konektivity, Objednávateľ bude mať nárok na zľavu z čiastky Odmeny za Služby za daný kalendárny mesiac podľa nasledovných pravidiel:

### „**Skutočná dostupnosť**“ Konektivity každého jedného RM-S a RM-RVO v kalendárnom mesiaci sa vypočíta ako podiel počtu minút príslušného kalendárneho mesiaca a počtu minút v rámci príslušného kalendárneho mesiaca, v rámci ktorých bola dosiahnutá dostupnosť každého jedného RM-S a RM-RVO v súlade so Zmluvou.

### Následne, ak Skutočná dostupnosť Konektivity niektorého z RM-S a/alebo RM-RVO nedosiahne úroveň garantovanej dostupnosti, tento RM-S a RM-RVO sa započíta do percentuálneho rozsahu RM-S a RM-RVO vo vzťahu ku ktorým nebola dosiahnutá garantovaná úroveň dostupnosti a Objednávateľ bude mať nárok na zľavu z čiastky Odmeny za Služby podľa bodu 13.1(e) Zmluvy podľa nasledovných pravidiel:

|  |  |
| --- | --- |
| **Percento RM-S a RM-RVO, vo vzťahu ku ktorým nebola dosiahnutá garantovaná dostupnosť**  | **Percentuálna zľava z čiastky Odmeny za Služby podľa bodu 13.1(e) Zmluvy** |
| < 0% až =< 10% | 5 % |
| < 10% až =< 20% | 10 % |
| < 20% až =< 30% | 15 % |
| < 30% | 20 % |

### Zároveň

#### v prípade poklesu Skutočnej dostupnosti príslušného RM-S pod úroveň 50 %, bude mať Objednávateľ nárok na zľavu z čiastky Odmeny za Služby podľa bodu 13.1(e) Zmluvy vo výške ceny za Konektivitu jedného (1) RM-S za jeden (1) mesiac podľa Rozpočtu a to za každé zariadenie RM-S, ktorého Skutočná dostupnosť v danom kalendárnom mesiaci klesne pod 50 %; a

#### v prípade poklesu Skutočnej dostupnosti príslušného RM-RVO pod úroveň 50 %, bude mať Objednávateľ nárok na zľavu z čiastky Odmeny za Služby podľa bodu 13.1(e) Zmluvy vo výške ceny za Konektivitu jedného (1) RM-RVO za jeden (1) mesiac podľa Rozpočtu a to za každé zariadenie RM-RVO, ktorého Skutočná dostupnosť v danom kalendárnom mesiaci klesne pod 50 %.

### **Nároky z nedodržania garantovaného času reakcie na nahlásenie vady (incidentu) a odstránenie vady (incidentu) Softvéru na riadenie prevádzky Verejného osvetlenia**

### V prípade, že v rámci kalendárneho mesiaca dôjde k prekročeniu času na reakciu a/alebo odstránenie (náhradné riešenie a/alebo trvalé odstránenie) vady (incidentu)akejkoľvek Služby, Objednávateľ bude mať nárok na zľavu z čiastky Odmeny za Služby podľa bodu 13.1(d) Zmluvy a to vo výške **1 %** z čiastky Odmeny za Služby podľa bodu 13.1(d) Zmluvy za každú aj začatú hodinu omeškania.

# Služby Rozvoja

### V rámci Zmluvy má Objednávateľ nárok na objednanie služieb Rozvoja, ktoré budú (môžu) zahŕňať nasledovné činnosti Poskytovateľa:

* Aktivity realizované v rámci služieb rozvoja zahŕňajú úpravy a zmeny funkčnosti existujúceho systému/ Softvéru na riadenie prevádzky Verejného osvetlenia , ktoré vyplynú z novovzniknutých potrieb verejného obstarávateľa/Objednávateľa.
* ďalšie dodávky, činnosti a práce nevyhnutné pre zachovanie funkčnosti a prevádzky schopnosti Softvéru na riadenie prevádzky Verejného osvetlenia, ktoré nie sú výslovne stanovené ako povinnosť verejného obstarávateľa/Objednávateľa;
* realizácia a podpora rozvojových zásahov (riešenie požiadaviek na rozvoj platformy, ktoré vyplynú najmä z legislatívnych zmien);.
1. Hodnota bude vyjadrená fixným číslom určeným ako 5 % z čiastky Odmeny, na ktorú by Poskytovateľovi vznikol nárok za úspešné vykonanie Pilotného projektu. [↑](#footnote-ref-2)
2. Hodnota bude vyjadrená fixným číslom určeným ako 100 % z čiastky Odmeny, na ktorú by Poskytovateľovi vznikol nárok za úspešné vykonanie Pilotného projektu. [↑](#footnote-ref-3)
3. Hodnota bude vyjadrená fixným číslom určeným ako 100 % z čiastky Odmeny, na ktorú by Poskytovateľovi vznikol nárok za úspešné vykonanie Pilotného projektu. [↑](#footnote-ref-4)
4. Hodnota bude vyjadrená fixným číslom určeným ako 100 % z čiastky Odmeny, na ktorú by Poskytovateľovi vznikol nárok za úspešné vykonanie Pilotného projektu. [↑](#footnote-ref-5)